title: Papa Dee

text: David Christopher Daniel Wahlgren (s. 13. heinäkuuta 1966 Göteborg, Ruotsi), tunnetaan paremmin taiteilijanimellään Papa Dee, on ruotsalainen rap/ragga/dancehall -artisti.


title: Papa Dee

text: Papa Dee syntyi Göteborgiin, 13. heinäkuuta vuonna 1966. Hänen äitinsä oli ruotsalainen ja isänsä ghanalainen. Isä kuitenkin jätti perheen Papa Deen ollessa vielä pieni.


title: Papa Dee

text: Papa Dee tuli suuren yleisön tietoisuuteen "Funky Raggamuffin/Let the Music Play" -kappaleellaan. Myöhemmin hän liittyi Stonefunkers -nimiseen soul/hip hop -ryhmään. Vuonna 1990 julkaistiin Papa Deen ensimmäinen sooloalbumi "Lettin' Off Steam". Albumi oli tyyliltään hip hopia ja dancehallia. Hänen seuraava sooloalbuminsa "One Step Ahead" oli puolestaan soul ja reggae vaikutteista rappia. Tähän asti Papa Dee on julkaissut yhdeksän sooloalbumia.


title: Papa Dee

text: 14. syyskuuta 2008 Papa Deetä epäiltiin vaimonsa pahoinpitelystä ja sen seurauksena hänet pidätettiin. 20. lokakuuta alioikeus tuomitsi Deen sakkohin, vaikka hänen vaimonsa kiisti pahoinpitelyn.


title: Isoglukoosi

text: Isoglukoosi eli maissisiirappi eli glukoosi-fruktoosisiirappi ("high-fructose corn syrup" = HFCS) on tärkkelysmakeuttaja, jota valmistetaan glukoosisiirappi (maissitärkkelys) -nimisestä tärkkelyksestä kemiallisesti. Siinä osa glukoosista on entsyymien avulla muunnettu fruktoosiksi, ja näin makeusaste on nostettu sakkaroosin tasolle.


title: Isoglukoosi

text: Elintarviketeollisuus käyttää isoglukoosia, sillä se on halvempaa ja nestemäisenä sitä on helppo kuljettaa ja tuotannossa sekoittaa. Euroopan unionissa sille on asetettu tuotantokiintiö, joka esimerkiksi vuonna 2005-2006 oli noin 300 000 tonnia.


title: Isoglukoosi

text: Isoglukoosin epäterveellisyydestä on esitetty väitteitä, mutta alan teollisuuden mukaan väitteet perustuvat väärinkäsitykseen.


title: Arvo Vartia

text: Arvo Antero Vartia (vuoteen 1892 Kyttä; 13. toukokuuta 1881 Harjavalta – 11. toukokuuta 1963 Helsinki) oli suomalainen urheilujohtaja, professori, liikuntaneuvos ja pitkäaikainen valtion urheilulautakunnan puheenjohtaja vuosina 1927–51. Hän toimi myös voimistelunopettajana ja kouluhallituksen tarkastajana.


title: Arvo Vartia

text: Vartia opiskeli Keisarillisessa Aleksanterin-yliopistossa voimisteluopettajaksi vuonna 1906 ja suoritti vuonna 1910 filosofian maisterin tutkinnon. Opintojensa loppuvaiheessa hän toimi vuosina 1909–1912 yliopiston voimistelulaitoksen voimistelunopettajana. Vartia oli aktiivisti yhdessä Lauri Pihkalan kanssa urheiluseuratoiminnan kehittämisessä. Vartia oli aktiivi toimija myös SVUL:n alaisen naisurheilun kehittämisessä ja määrittelyssä.


title: Arvo Vartia

text: Arvo Vartia nousi voimisteluopettajaksi valmistumisen aikoihin yhdeksi keskeisimmistä suomalaisen joukkuevoimistelun kehittäjistä. Vartia oli saanut Viktor Heikelin oppilaana voimistelulaitoksessa ja Ivar Wilskmanin vaikutuksen alaisena Ylioppilasvoimistelijoissa hyvän koulutuksen. Vuosien 1908 Lontoon ja 1912 Tukholman olympialaisissa Vartia oli Suomen miesten voimistelujoukkueen johtotehtävissä, Lontoossa varajohtaja ja Tukholmassa johtaja. Myös Vartian kirjallinen toiminta oli merkittävää, sillä voimisteluoppaassaan hän esitti luomansa voimistelusuuntauksen periaatteita ja voimisteluohjelmissaan hän jätti tuleville voimistelijapolville liikeaineistoa.


title: Arvo Vartia

text: Helsingissä ollessaan hänestä tuli Ivar Wilskmanin seuraaja myös Suomen Urheilulehden päätoimittajana viiden vuoden ajaksi vuosina 1908–1913. Vartia, Lauri Pihkala ja Väinö Tiiri omistivat yhdessä Urheilulehden muutaman vuoden ajan. Vuosina 1907–1910 Vartia toimi myös vasta perustetun Suomen Voimistelu- ja Urheiluliiton sivutoimisena sihteerinä vuosina 1907–1910 ja edelleen SVUL:n toimitusvaliokunnassa ja liittohallituksessa 1911–1926. Liittojohtokunnassa hän oli vuosina 1928–1929.


title: Arvo Vartia

text: Vartia siirtyi vuonna 1913 Jyväskylän seminaarin voimistelun ja terveysopin lehtoriksi. Tässä tehtävässä hän oli aina vuoteen 1926. Hänen Jyväskylä-aikanaan Keski-Suomen urheilutoiminta koki voimakkaan nousun, jossa hänen roolinsa oli aivan ratkaiseva. Vartia johti SVUL:n Keski-Suomen piiriä vuosina 1914–1926. Tänä aikana Vartia osallistui myös SVUL:n liittohallitukseen, ja hän otti Levälahden kanssa tiukan kielteisen kannan kansalaissodassa punakaartissa taistelleiden jäsenyyteen SVUL:ssä.


title: Arvo Vartia

text: Vuonna 1926 Arvo Vartia palasi Helsinkiin ja toimi vuosina 1926–1951 kouluhallituksen voimistelun ja terveydenhoidon tarkastaja. Seuraavana vuonna Helsinkiin paluun jälkeen hänet valittiin Wilskmanin seuraajana Valtion Urheilu- ja Voimistelulautakunnan eli nykyisen valtion liikuntaneuvoston puheenjohtajaksi. Tätä tehtävää hän hoiti vuosina 1927–1951. Lautakunnan keskeiseksi tehtäväksi tuli mm. vuodesta 1931 lähtien Suomen urheilukenttäverkoston kehittäminen ja avustamiseen myönnettyjen valtion urheilumäärärahojen jakamisehdotuksen tekeminen. Vartia toimi vuosina 1929–1932 Suomen Luistinliiton puheenjohtajana ja vuosina 1931–1932 Suomen Olympiakomitean hallituksen jäsenenä.


title: Arvo Vartia

text: 1920- ja 30-luvuilla Vartia oli aktiivi toimija kahdessa merkittävässä urheilupoliittisessa tapahtumassa. SVUL:ssa oli 1920-luvun lopulla käynnistynyt keskustelu lajiliittorakenteeseen siirtymisestä, ja tässä keskustelussa Vartia kannatti pysymistä vanhassa keskusjärjestökeskeisessä toimintamallissa., Erikoisliittoratkaisuun päädyttiin kuitenkin 1930-luvun alussa. Toinen asia oli Suomen urheilun keskusliitto, johon oli tarkoitus saada mukaan myös Työväen Urheiluliitto (TUL). Näissä neuvotteluissa Vartialla oli keskeinen asema kouluhallituksen tarkastajatehtävän ja Valtion Urheilu- ja Voimistelulautakunnan puheenjohtajuuden vuoksi. Näissä neuvotteluissa ei keskusliittoajatus edennyt. SVUL ja TUL sopivat kuitenkin yhteistyöstä ennen vuodeksi 1940 Helsinkiin myönnettyjä, pitämättä jääneitä kesäolympialaisia.


title: Arvo Vartia

text: Kirjallisessa toiminnassa Vartia oli myös hyvin tuottelias. Suomen Urheilulehden päätoimittajuuden lisäksi hän oli vuosina 1928–1934 päätoimittajana Werner Söderström Oy:n kustannuksella ilmestyneessä kaupallisessa urheilulehdessä nimeltä ""Urheilija"" yhdessä Martti Jukolan ja Akseli Kaskelan kanssa.


title: Arvo Vartia

text: Ohessa Vartian julkaisutoiminta:


title: Arvo Vartia

text: Arvo Vartialle myönnettiin tunnustuksena pitkästä urasta suomalaisen urheilun hyväksi Suomen liikuntakulttuurin ja urheilun suuri ansioristi vuonna 1948. Hänelle myönnettiin myös professorin ja liikuntaneuvoksen arvonimet.


title: Arvo Vartia

text: Vartian puoliso oli Niini Johanna Kuutti. Miekkailija Ilmari Vartia oli heidän poikansa, jonka poika on puolestaan taloustietelijä Pentti Vartia ja tämän veljen Esko Vartian poika taas kansanedustaja Antero Vartia. Toisesta pojasta Kaarlo Olavi Vartiasta (s. 1920) tuli lääketieteen ja kirurgian tohtori, joka toimi muun muassa Alkon ylilääkärinä.


title: Äänisuunnittelija

text: Äänisuunnittelija tekee ja toteuttaa äänisuunnitelman tai valvoo sen toteuttamista.


title: Äänisuunnittelija

text: Äänisuunnittelijat voidaan toimenkuvansa perusteella jakaa ainakin elokuva-, teatteri-, tapahtuma- ja arkkitehtuuriäänisuunnittelijoihin. On myös äänisuunnittelijoita, joiden toimenkuvaan sisältyvät kaikki edellä mainitut.


title: Äänisuunnittelija

text: Äänisuunnittelijan johdolla tai hänen suunnitelmansa toteuttamiseksi työskentelevät yhteydestä riippuen asentajat, sähkösuunnittelijat, ohjelmoijat, teknikot, äänitarkkailijat, äänittäjät ja äänimestarit, joista joissakin teattereissa käytetään vanhempikantaista nimikettä tehostemestari. Elokuvaäänisuunnittelijan alaisuudessa toimivat esim. äänittäjä, puomittaja ja äänileikkaaja. Ammattinimikkeitä on lukuisia. Pienemmissä tuotannoissa äänisuunnittelija itse toteuttaa kaikki teoksen tekniset työvaiheet.


title: Äänisuunnittelija

text: Äänisuunnittelija pyrkii teoksen tai muun työstettävän kokonaisuuden kannalta parhaisiin teknisiin ja sisällöllisiin ääniratkaisuihin.


title: Äänisuunnittelija

text: Äänisuunnittelu voi olla osa teoksen perussuunnitelmaa (esimerkiksi ohjaus, lavastus, puvustus ja valosuunnittelu elokuvassa tai teatterissa) tai toimintasuunnitelmaa (esimerkiksi teemapuistot). Hyvän äänisuunnittelun pohjana on perusteellinen analyysi teoksesta ja/tai tilasta tai alueesta, johon äänisuunnitelma tehdään.


title: Louis (etunimi)

text: Louis on miehen etunimi. Nimi on ollut monilla Ranskan kuninkailla, joista suomessa käytetään vakiintuneesti nimitystä Ludvig. Muita tunnettuja Louis-nimisiä ovat:


title: Šivelutš

text: Šivelutš () on pohjoisin aktiivinen tulivuori Kamtšatkan aluepiirin Ust-Kamtšatskin piirissä Venäjällä. Vuori sijaitsee noin 430 kilometrin etäisyydellä aluepiirin pääkaupungista Petropavlovsk-Kamtšatskista pohjoiskoilliseen. Noin 40 kilometriä tulivuoren lounaispuolella sijaitsee Kljutšin kylä (kyläkunnassa oli 5726 asukasta 2010), jonne johtaa maantie aluepiirin pääkaupungista ja jossa on myös lentokenttä. Kunnallispiirin keskus eli Ust-Kamtšatskin rannikkotaajama on yli 80 kilometrin päässä vuoresta.


title: Šivelutš

text: Šivelutš alkoi muodostua noin 60 000–70 000 vuotta sitten, ja sillä on ollut ainakin 60 suurta purkausta Holoseenin aikana. Tulivuoreen kuuluu kolme tekijää: kerrostulivuori Vanha Šivelutš (Старый Шивелуч), vanha kaldera ja aktiivinen Nuori Šivelutš (Молодой Шивелуч), jonka korkeus on noin 2800 metriä.


title: Šivelutš

text: Nuoren Šivelutšin viimeisin purkaus alkoi 15. elokuuta 1999 ja se jatkuu vuonna 2009.


title: Šivelutš

text: Tammikuun 19. päivänä 2013 uutisoitiin, että tässä vaiheessa noin 3,2 kilometrin korkuiseksi kohonnut Šivelutš-vuori purkautui voimakkaammin sylkien tuhkapilviä taivaalle, arviolta yli viiden kilometrin korkeuteen merenpinnasta. Koska paksu pilvi peitti vuorenhuipun tapahtumahetkellä, Venäjän tiedeakatemian Geofysikaalisen palvelun Kamtšatkan toimiston geofyysikot arvioivat tuhkapilven korkeuden epäsuorasti seismisten mittausten perusteella.


title: Itävallan koripallomaajoukkue

text: Itävallan koripallomaajoukkue edustaa Itävaltaa koripallon arvokisoissa.


title: Itävallan koripallomaajoukkue

text: Itävalta on päässyt EM-kisoihin kuusi kertaa vuosina 1947, 1951, 1955, 1957, 1959 ja 1977. Parhammillaan maa on ollut yhdestoista vuonna 1951.


title: Itävallan koripallomaajoukkue

text: Nykyisin Itävalta pelaa Euroopan B-divisioonassa.


title: Louis (sukunimi)

text: Louis on muun muassa seuraavien henkilöiden sukunimi:


title: Ayesha Quraishi

text: Ayesha Quraishi, taiteilijanimi Ayesha, (s. 8. heinäkuuta 1981 Botswana) on ruotsalainen rap-artisti.


title: Ayesha Quraishi

text: Ayesha äiti on botswanalainen ja isänsä intialainen. Ayesha on asunut lapsuutensa Botswanassa, Intiassa, Tansaniassa, Zimbabwessa ja lukion aloituksesta alkaen Hässelbyn kaupunginosassa, Tukholmassa.


title: Ayesha Quraishi

text: Ayesha on julkaissut "Jade Fever" -nimisen albumin ja osallistunut Melodifestivalen-tapahtumaan, vuonna 2005. Vuonna 2006 hän toimi radio-ohjelma Sommarin emäntänä.


title: Seol Gi-hyeon

text: Seol Gi-hyeon (hangul 설기현, hanja 薛琦鉉, "Seol Gi-Hyeon", kirjoitetaan myös "Seol Ki-Hyeon"; 8. tammikuuta 1979 Jeongseon, Gangwon, Etelä-Korea) on eteläkorealainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Fulhamia.


title: Seol Gi-hyeon

text: Gi-hyeonia on kuvailtu älykkääksi hyökkääjäksi, joka voi pelata keskellä tai oikealla puolella.


title: Seol Gi-hyeon

text: Gi-hyeon aloitti pääsarjauransa vuonna 2000 belgialaisessa Royal Antwerpin joukkueessa. Seuraavana vuonna hän siirtyi Anderlecht-seuraan.


title: Seol Gi-hyeon

text: Vuonna 2004 Gi-hyeon siirtyi Englannin Mestaruussarjaan Wolverhampton Wanderersiin. Hän pelasi kaudella 2004–2005 30 pelissä ja teki niissä neljä maalia. Seuraavalla kaudella lukema oli sama. Gi-hyeon oli pettynyt, kun Wolverhampton ei voittanut paikkaa Valioliigaan. Hän halusi siirtyä Valioliigaan vuoden 2006 MM-kilpailuiden jälkeen.


title: Seol Gi-hyeon

text: Gi-hyeon siirtyi Valioliigaan siirtyneen Readingin riveihin 12. heinäkuuta 2006 1,2 miljoonan punnan sopimuksella. Ensimmäisen maalinsa hän teki 16. syyskuuta 2006 ottelussa Sheffield Unitedia vastaan Readingin 2–1-voittoon päättyneessä ottelussa. Hän viimeisteli kaudella yhteensä neljä maalia.


title: Seol Gi-hyeon

text: Gi-hyeon jätti Readingin 31. elokuuta 2007 ja siirtyi Fulhamiin kolmeksi vuodeksi vaihtokaupassa, jossa Liam Rosenior siirtyi Readingiin. Readingin johtaja Steve Coppell varmisti Seolin siirron johtuneen heidän huonoista väleistään. Gi-hyeon teki ensimmäisen maalinsa Fulhamissa vasta 16. elokuuta 2008 Hull Cityä vastaan. Fulham hävisi ottelun 2–1. Gi-hyeon kärsi vähästä peliajasta ja hän siirtyi kuuden kuukauden lainasopimuksella saudi-arabialaisen Al-Hilalin riveihin. Gi-hyeon on sanonut etsivänsä paikkaa Fulhamin kokoonpanosta.


title: Seol Gi-hyeon

text: Gi-hyeon pelasi Etelä-Korean paidassa vuoden 2001 Maanosaliittojen cupissa sekä vuosien 2000 ja 2004 Aasian-MM-kilpailuissa. Tämän lisäksi hän on osallistunut vuoden 2000 CONCACAF Gold Cupiin.


title: Seol Gi-hyeon

text: Gi-hyeon pelasi ensimmäisen MM-turnauksensa kotiyleisönsä edessä, kun Etelä-Korea ja Japani järjestivät vuoden 2002 MM-kilpailut. Gi-hyeon oli joukkueensa avainpelaajia, ja hän teki ikimuistoisen maalin Italiaa vastaan neljännesvälierässä. Pohjois-Korea lopulta voitti ottelun jatkoajalla 2–1 ja eteni puolivälieriin Espanjaa vastaan. Ottelussa oli rangaistuspotkut, joissa Gi-hyeon onnistui johtamalla maansa välieriin. Gi-hyeon edusti maataan vuoden 2006 MM-kilpailuissa, jossa hän pelasi kahdessa ottelussa ja istui yhden vaihtopenkillä.


title: Arabsat

text: Arab Satellite Communications Organization eli Arabsat on arabimaiden satelliittitietoliikennettä välittävä yritys. Se perustettiin vuonna 1976 Riadissa Saudi Arabiassa, jossa sen pääkonttori edelleen sijaitsee. Perustajajäsenet olivat länteen tukeutuvia arabimaita, joiden intressi oli jo perustamisen aikaan suojata oman kulttuurin kehitystä. Yhtiöllä on viisi satelliittia geostationnarisella kiertoradalla asemissa 26° ja 30,5° astetta itäistä pituutta. Se välittää tietoliikennettä yli kahteenkymmeneen maahan. Ensimmäinen satelliitti laukaistiin vuonna 1985.


title: Arabsat

text:
Arabsat on ollut erittäin merkittävä asiakas sekä Länsi-Euroopan avarusteollisuudelle että Ariane-kantoraketeille.Vuoden 1994 lopussa likimain kymmenen vuotiaalla Arabsatilla oli taivaalla vaon yksi satelliitti. Se tilasi uuden satelliitin
Aerospatialelta huhtikuussa 1993. Se pohjautui Spacebus 3000A-satelliittirunkoon.7.11.1996 Arabsat tilasi Aerospatialelta uuden sukupolven satelliitteja, jotka perutuivat Spacebus 3000B2-runkoon. Satelliitti sai nimen BADR-3 (eli se oli Arabsat-3A) laukaistiin vuonna 1999.


title: Arabsat

text: 21.10.2003, Arabsat tilasi neljännen sukupolven satelliitin. Arabsat-4A tuhoutui kantoraketin räjähtäessä laukaisussa vuonna 2006. Toinen satelliitti, BADR-4, laukaistiin 8.11.2006 ja BARD-6 7.7.2008


title: Arabsat

text: 16.6.2007 Arabsat tilasi viidennen sukupolven tietoliikennesatelliitteja. Arabsat-5A laukaistaneen vuoden 2010 kesällä ja toinen BADR-5 (5B) myöhemmin vuonna 2010 ja kolmas (5C) vuonna 2011.


title: Arabsat

text: Arabsatin välittää


title: Louis (rahayksikkö)

text: Louis on vanha ranskalainen rahayksikkö, joka tuli käyttöön 1640. Kolikon toisella puolella oli kuningas Ludvig XIII:n (Louis XIII) kuva, toisella Ranskan kuninkaan vaakuna. Sen tilalle tuli vallankumouksen aikana jälleen frangi.


title: SES

text: SES S. A. on luxemburgilainen satelliittitietoliikennekonserni. Vuonna 2010 sillä on käytössään 43 tietoliikennesatelliittia. Yhtiön perustamisen aikaan, vuonna 1985, nimi oli Société Européenne des Satellites.


title: SES

text: SES perustettiin Luxemburgin valtion omistamaksi yhtiöksi. Luxemburg on edelleen sen pääosakas. Konsernin liikevaihto on noin 1600 miljoonaa euroa ja voitto noin 400 miljoonaa euroa. Sen palveluksessa on 1600 ihmistä. Vuonna 2010 yhtiön toimitusjohtajan toimii Romain Bausch.


title: SES

text: Konserni hallitsee useita alueellisia yhtiöitä: SES Astra (EU-alue), SES World Skies (Pohjois-, Väli-, ja Etelä-Amerikka, Afrikka, Keski-Itä ja Aasia)), SES Sirius, ND SatCom ja Astra Platform Services. Sillä on vähemmistöomistuksia seuraavissa yhtiöissä: QuetzSat (Meksiko), Ciel (Kanada), O3b Networks (pääkonttori Jerseyn saarella) ja YahLive (Keski-Itä).


title: SES

text: Vuoden 2010 kesällä yhtiö ilmoitti aikovansa panostaa yhden miljardin dollarin edestä vuoteen 2015 mennessä yhtiön liikevaihdon kasvattamiseen. Samalla sen satelliittien määrä laskee 43:sta 38:aan. Yhtiön on tilannut 15 uutta satelliittia vanhojen satelliittiensa korvaajiksi. Noin 85% sen uudesta satelliittikapaasiteetista on sijoitettu sellaisille asemille kiertoradalla, joilta ne pyrkivät hankkimaan konsernille liikevaihtoa Keski-Idän, Afrikan, Latinalaisen Amerikan ja Aasian markkinoilta.


title: Georgian kansallinen neuvosto

text: Georgian kansallinen neuvosto () oli Georgian ensimmäinen lakiasäätävä elin. Sen muodostivat maan tärkeimmät poliittiset puolueet ja järjestöt 19. marraskuuta 1917 Venäjän vallankumouksen aikana. Neuvoston toimiaikana 26. toukokuuta 1918 Georgian demokraattinen tasavalta antoi itsenäisyysjulistuksen, ja 8. lokakuuta 1918 neuvosto nimettiin Georgian parlamentiksi (). Parlamenttia seurasi Georgian perustuslaillinen kokous, joka valittiin maanlaajuisilla vaaleilla 14. helmikuuta 1919.


title: Georgian kansallinen neuvosto

text: Georgian kansallisen neuvoston jäsenet valittiin Georgian kansalliskongressissa, joka pidettiin Tbilisin Valtionvarainministeriön teatterissa (nykyinen Tbilisin ooppera- ja balettiteatteri). Kongressi alkoi 19. marraskuuta 1917 ja päättyi 23. marraskuuta. Siihen osallistui 329 edustajaa maan kaikista tärkeistä poliittisista puolueista ja sosiaalisista järjestöistä aina ammattiliitoista aatelisten yhdistyksiin ja kirkkoon saakka. Kongessi pidettiin Venäjällä tapahtuneen bolševikkien vallankaappauksen vuoksi; Georgia kuului tuolloin edelleen muodollisesti Venäjään. Neuvostoa hallitsi Georgian sosiaalidemokraattinen puolue ja menševikki Akaki Tškhenkeli valittiin sen puheenjohtajaksi.


title: Georgian kansallinen neuvosto

text: Georgian kansallinen neuvosto ei aluksi saavuttanut samaa asemaa kuin armenialainen ja azerbaidžanilainen vastineensa. Se jäi menševikkien ja sosialistivallankumouksellisen puolueen hauraan liittouman hallitseman Tbilisin työläisten ja sotilaiden edustajien neuvoston varjoon, kunnes Transkaukasian komissariaatti muodostettiin marraskuussa 1917.


title: Georgian kansallinen neuvosto

text: 26. toukokuuta 1918 neuvosto julisti Georgian itsenäiseksi demokraattisen tasavallan muodossa ja teki itsestään tasavallan lakiasäätävän elimen. Noe Ramišvilin ja myöhemmin Noe Žordanian johtaman väliaikaishallituksen tuli nauttia sen luottamusta. Laajentunut neuvosto muutettiin Georgian parlamentiksi 8. lokakuuta 1918, ja Karlo Tškheidzestä tuli sen uusi puhemies. Yleiset vaalit perustuslaillista neuvostoa varten valmisteltiin ja järjestettiin sen valvonnassa helmikuussa 1919.


title: Planetary Duality

text: Planetary Duality on The Facelessin toinen studioalbumi, joka julkaistiin 11. marraskuuta 2008. Albumin julkaisun myötä The Faceless teki debyyttinsä Billboard 200 -listalle. Albumi myi Yhdysvalloissa ensimmäisellä viikollaan noin 5 600 kappaletta ja nousi listalla korkeimmillaan sijalle 119.


title: Lapin pogostat

text: Lapin pogostat (; myös "Metsälappi", ) on Käkisalmen läänin ja Äänisen Karjalan välisestä alueesta 1300–1700-luvuilla käytetty nimitys. Alue alkaa kapeana kiilana Laatokan pohjoispuolelta ja ulottuu pohjoisessa Vienanmeren rannikolle ja Suomen nykyiselle itärajalle.


title: Lapin pogostat

text: Keskiajalla Metsälappi oli karjalaisten kalastus- ja metsästysmaata, jonne 1300-luvulta lähtien alkoi vähitellen syntyä vakinaista asutusta. Hallinnollisina yksikköinä Lapin pogostat syntyivät Iivana III:n aikana 1400-luvun lopussa. Sisämaan alue käsitti seitsemän pogostaa: Lintujärven, Semsjärven, Sellin, Paateneen, Rukajärven, Suikujärven ja Paanajärven. 1700-luvun alussa siihen liitettiin Repola, joka oli kuulunut Kuolan kihlakuntaan ja sitä ennen Käkisalmen läänin Ilomantsin pogostaan. Vuosina 1591 ja 1613 alueesta erotettiin Solovetskin luostarille kuuluneet Vienan Kemin ja Suijunjoen volostit. Ruotsin vastainen raja määriteltiin vuonna 1621.


title: Lapin pogostat

text: Karujen luonnonolosuhteiden takia Lapin pogostojen asutus oli harvaa ja vähälukuista. 1500-luvun puolivälissä sisämaan seitsemässä pogostassa oli 66 kylää ja noin 7 400 asukasta. 1500–1600-lukujen vaihteessa seudun asukkaat kärsivät ruotsalaisten tekemistä hävitysretkistä. 1600-luvun loppuun mennessä väkiluku nousi noin 10 000:een mm. Ruotsin puolelta suuntautuneen muuttoliikkeen ansiosta. Kolme neljäsosaa väestöstä asui eteläisissä pogostoissa. Pohjoisin karjalaisasutus sijaitsi Kuittijärven rannalla nykyisen Uhtuan tienoilla. Saamelaisväestöä oli keskiajan lopulla vain muutamia kymmeniä perheitä alueen pohjoisosassa.


title: Lapin pogostat

text: Lapin pogostoilla ei ollut omaa hallinnollista keskusta. Alueen verotusta ja oikeusasioita hoidettiin aluksi Novgorodista käsin. Vuosina 1649–1650 tsaari Aleksei Mihailovitš liitti sisämaan pogostat perustamaansa Aunuksen kihlakuntaan. Aunuksen läänin perustamisen jälkeen vuonna 1784 suurin osa pogostoista liitettiin Poventsan kihlakuntaan. Pohjoisimmat Paanajärven ja Suikujärven pogostat sekä Vienan Kemin ja Suijunjoen volostit yhdistettiin Kemin kihlakunnaksi. Nykyään koko alue kuuluu Karjalan tasavaltaan.


title: Sorosiipiset

text: Sorosiipiset ("Zoraptera") eli sorotäit on hyvin pieni, vain reilu 30 nykyisin elävää lajia käsittävä hyönteislahko. Lahko muodostuu yhdestä heimosta ("Zorotypidae") ja siinä yhdestä suvusta ("Zorotypus"). Lahkon taksonominen asema ei ole täysin selvä. Sorosiipisiä esiintyy maapallon trooppisilla ja muutamilla subtrooppisilla alueilla. Suomessa ryhmän lajeja ei esiinny.


title: Sorosiipiset

text: Sorosiipiset ovat varsin pienikokoisia ja lahkon suurimmatkin lajit jäävät 3mm pituisiksi. Kaikki tunnetut lajit ovat dimorfisia eli ne kykenevät tuottamaan kahdenlaisia, ulkoisesti toisistaan poikkeavia muotoja. Tavallisesti sorosiipiset ovat siivettömiä, silmättömiä hyönteisiä, joiden väri vaihtelee vaaleasta ruskeaan. Ajoittain kuitenkin syntyy yksilöitä, joilla on siivet ja silmät. Näiden tehtävä on parveilun myötä levittäytyä uusille elinalueille ja sopivan paikan löydettyään siivekkäätkin yksilöt pudottavat siipensä. Suuosat ovat purevat ja siivekkäillä yksilöillä on toisistaan eroavat etu- ja takasiivet. Siipisuonitus on vähäistä. Sorosiipiset elävät maaperän karikkeen joukossa, kaarnan alla tai lahoavassa puuaineksessa. Ravinnokseen sorosiipiset käyttävät sienten itiöitä, sienirihmastoa ja punkkeja.


title: Sorosiipiset

text: Muodonvaihdos on vaillinainen. Munasta kuoriutuvat toukat muistuttavat pientä, siivetöntä aikuista. Toukkavaiheita lienee muutamia. Kehitys aikuiseksi yksilöksi kestää yli 7 kuukautta. Sorosiipiset muodostavat pieniä ryhmiä, joissa on tyypillisesti vajaa 100 yksilöä. Ryhmissä ei kuitenkaan esiinny sosiaalista käyttäytymistä.


title: Sorosiipiset

text: Morfologisten piirteiden perusteella sorosiipiset ovat sukua kehruujalkaisille (lahko "Embioptera"). Molekyylibiologiset vertailut sijoittavat ne kuitenkin lähelle torakoita ja rukoilijasirkkoja (lahko "Dictyoptera").


title: Emmerich

text: Emmerich voi tarkoittaa ainakin seuraavia:


title: Kjeld Abell

text: Kjeld Abell (25. elokuuta 1901 Ribe, Tanska – 5. maaliskuuta 1961 Kööpenhamina, Tanska) oli tanskalainen lavastaja ja kirjailija, koulutukseltaan valtiotieteen kandidaatti.


title: Kjeld Abell

text: Hänen ensimmäinen merkittävä teoksen oli näytelmä "Kadonnut sävel" (Melodien, den blev vaek, 1935), jossa yhdistyvät näytelmän ja revyyn lajityypit. Näytelmien lisäksi hän kirjoitti kuunnelmia, elokuvakäsikirjoituksia, matkakirjoja ja esseitä.


title: Kjeld Abell

text: Abell oli Tanskan akatemian jäsen vuodesta 1960. Abellin mukaan on nimetty Kjeld Abell -palkinto, jonka Tanskan akatemia myöntää joka toinen tai kolmas vuosi Tanskan elokuvan tai teatterin piirissä merkittävästä työstä.


title: Alankomaiden koripallomaajoukkue

text: Alankomaiden koripallomaajoukkue edustaa Alankomaita koripallon arvokisoissa.


title: Alankomaiden koripallomaajoukkue

text: Alankomaiden saavutukset koripallossa sijoittuvat 1940–1980-luvulle. Maa on päässyt EM-kisoihin yhteensä neljätoista kertaa. Parhaimmillaan Alankomaat on ollut neljäs vuonna 1983. Lisäksi maa on ollut kerran viides ja kerran kuudes.


title: Alankomaiden koripallomaajoukkue

text: Alankomaat on onnistunut kerran selviytymään koripallon maailmanmestaruuskilpailuihin. Vuonna 1986 se osallistui Espanjassa pidettyihin MM-kisoihin ja oli lopulta turnauksen neljästoista. Mukana joukkueita oli 24, joten maa sijoittui turnauksen keskikastiin.


title: Ruitsa

text: Ruitsa ( ja Нижние Рудицы, "Nižnije Ruditsy") on entinen kylä Leningradin alueen Lomonosovin piirissä Venäjällä. Se sijaitsi Ruitsanjoen ja Mustajoen yhtymäkohdassa, josta Hevaanjoki saa alkunsa.


title: Ruitsa

text: Kylä mainitaan Novgorodin Vatjan viidenneksen verokirjassa vuonna 1500. Henkilönimistön perusteella seudun asutus oli itämerensuomalaista. Joennimeen pohjautuva kylän nimitys perustuu venäjän sanaan "ruda" ’veri, punainen väri, (rauta)malmi’.


title: Ruitsa

text: Vuonna 1753 keisarinna Elisabet lahjoitti Ruitsan kartanon lähikylineen Mihail Lomonosoville, joka perusti sinne lasitehtaan. Vuoteen 1768 saakka toimineella tehtaalla valmistettiin lähinnä värillistä mosaiikkilasia ja koriste-esineitä. Ruitsan mosaiikkilasista on tehty mm. Pultavan taistelua kuvaava taulu Venäjän tiedeakatemian rakennuksessa Pietarissa.


title: Ruitsa

text: Vuonna 1765 kartano siirtyi Lomonosovin vaimolle ja tämän jälkeen heidän tyttärelleen. Myöhemmin se kuului Konstantinovin, Rajevskin ja Orlovin aatelissuvuille. Kenraali Nikolai Rajevskin pojan Nikolain luona Ruitsassa vieraili runoilija Aleksandr Puškin.


title: Ruitsa

text: Vuonna 1848 kahdessa Ruitsan kylässä asui 205 inkerikkoa, jotka kuuluivat Metussin ortodoksiseen seurakuntaan. Joen muodostamassa saaressa sijaitsi Kosman ja Demianin tsasouna.


title: Ruitsa

text: Ruitsan kartano hävitettiin Venäjän kansalaissodassa vuonna 1919. Leningradin piirityksen aikana Ruitsa sijaitsi Oranienbaumin sillanpääaseman etulinjassa ja muiden lähikylien tavoin se tuhoutui täydellisesti.


title: Ruitsa

text: Vuosina 1950-luvulla alueella suoritettiin arkeologisia kaivauksia, joissa selvitettiin Lomonosovin perustaman tehtaan sijainti. Vuonna 1959 paikalle pystytettiin muistomerkki. Nykyään seutu on täysin asumatonta.


title: Gorkha (olut)

text: Gorkha on nepalilaisen Gorkha-panimon lagertyyppinen olut. Se sisältää 5,5 tilavuusprosenttia alkoholia. Olutta viedään myös Nepalin ulkopuolelle, muun muassa Saksaan, Hollantiin ja Japaniin. Suomessakin Gorkhaa on saatavilla nepalilaisissa ravintoloissa. Alkon valikoimiin se ei kuitenkaan kuulu.


title: Lego Power Miners

text: Lego Power miners on vuonna 2009 ilmestynyt uusi Lego-tuotesarja, joka muistuttaa 1999–2000 julkaistua Lego Rock Raiders -tuotesarjaa. Sen ensimmäisiä tuotteita ovat "Kivisilppuri", "Kaivoshirmu", "Graniitinhioja", "Kynsikauhakaivuri", "Voimapora" ja "Kristallinkerääjä".


title: Lego Power Miners

text: Glaciator Usein hän antaa muiden tehdä työn ja ottaa itse siitä hyödyn. Glaciatorin nimi tulee mahdollisesti sanoista "gladiator", gladiaattori, ja "glacier", jäätikkö. Glaciator on väriltään sininen.


title: Lego Power Miners

text: Boulderax On vahva. Hänen nimensä tulee todennäköisesti sanasta "boulder", kivenjärkäle. Boulderax on väriltään vihreä.


title: Lego Power Miners

text: Firox On hiiviskelijä ja utelias. Hän rakastaa kepposia ja on aina varastelemassa Power miners tiimin tavaroita. Hänen nimensä tulee mahdollisesti sanoista "fire", tuli, ja "fox", kettu. Firox on väriltään oranssi.


title: Lego Power Miners

text: Meltrox Hän haluaa aina tapella, vaikka se olisi tarpeetonta. Hänen nimensä tulee todennäköisesti sanasta "melt", sulattaa. Meltrox on väriltään punainen.


title: Lego Power Miners

text: Sulfurix On älykäs ja ovela. Hän ilmestyy aina silloin kun häntä vähiten osaa odottaa. Hänellä on kyky sulattaa kiveä hetkessä, ja käyttää taitoa tunnelien tekemiseen. Hänen nimensä tulee mahdollisesti sanasta "sulfur", rikki. Sulfurix on väriltään vihreä.


title: Gorkha

text: Gorkha voi olla:


title: Timo Lampén

text: Timo Heikki Ernest Lampén (5. syyskuuta 1934 Lahti – 27. toukokuuta 1999 Lahti) oli suomalainen koripalloilija.


title: Timo Lampén

text: Lampén edusti koko uransa ajan Lahden NMKY:tä, jossa hän teki keskimäärin 29,7 pistettä per ottelu. Hänen paras kautensa oli kausi 1965–1966, jolloin hän teki pisteitä 33,2 ottelua kohden. Lampén voitti SM-sarjan korikuninkuuden viisi kertaa uransa aikana. Lampén osallistui EM-kisoihin seitsemän kertaa, sekä oli mukana Tokion olympiajoukkueessa.


title: Timo Lampén

text: Vuonna 2009 Namika Lahti jäädytti Lampénin pelinumeron. Vuonna 2013 hänet nimettiin Suomen koripallon Hall of Fameen.


title: Ivan Izjurov

text: Ivan Vasiljevitš Izjurov (, 6. maaliskuuta 1910 nykyisen Kortkerosin piirin Poztykeresin kylä – 24. tammikuuta 1995 Syktyvkar) oli kominkielinen neuvostokirjailija.


title: Ivan Izjurov

text: Ivan Izjurov syntyi komitalonpojan perheeseen. Koulun jälkeen hän työskenteli Komin kirjakustantamossa, Udarńik ja Vörledźyś -lehtien toimituksissa sekä NKP(b):n keskuskomitean kustannusliikkeessä. Vuonna 1937 hänet pidätettiin ja tuomittiin poliittisista syistä kolmeksi vuodeksi vankeuteen. Toisen maailmansodan aikana Izjurov toimi sotakirjeenvaihtajana Suomen ja Norjan rintamilla. Sodan jälkeen hän työskenteli tasavallan sanomalehtien ja Voivyv kodźuv -kirjallisuuslehden toimituksissa. Neuvostoliiton kirjailijaliiton jäseneksi hänet hyväksyttiin vuonna 1934.


title: Ivan Izjurov

text: Izjurovin ensimmäiset teokset ilmestyivät Ordym-lehdessä vuonna 1926. 1930-luvulla hän julkaisi metsätöistä ja maatalouden kollektivisoinnista kertovat pienoisromaanit "T’imalön birgada" (”Timkan prikaati”, 1932) ja "Domeńlön myž" (”Domentin rikos”, 1936) sekä kertomuskokoelman "Šud" (”Onni”, 1935). Metsureiden ja kolhoosinuorison elämää kuvaavat sodanjälkeiset pienoisromaanit "Mian grezdsa nyvjas" (”Meidän kylän tytöt”, 1958) ja "Ežva jylyn" (”Vytšegdan yläjuoksulla”, 1959). Psykologisempaa ihmiskuvausta edustavat teokset "Kor dźoridźalö ĺöm" (”Kun tuomi kukkii”) ja "Sudźöd menym öškamöška" (”Tuo minulle sateenkaari”). Vuonna 1979 Komin draamateatteri esitti Izjurovin näytelmän "Mort koĺi ötnas" (”Ihminen jäi yksin”).


title: Jakov Rotšev

text: Jakov Mitrofanovitš Rotšev (, 23. tammikuuta 1909 nykyisen Uhtan kaupunkipiirikunnan Ust-Uhtan kylä – 3. syyskuuta 1977 Syktyvkar) oli kominkielinen neuvostokirjailija.


title: Jakov Rotšev

text: Jakov Rotšev syntyi komitalonpojan perheeseen. Koulun jälkeen hän toimi opettajana ja paikallislehden kirjeenvaihtajana. Vuonna 1937 Rotšev valmistui Komin pedagogisesta instituutista, minkä jälkeen hän työskenteli Komin kirjakustantamon toimittajana ja vuosina 1953–1970 Voivyv kodźuv -kirjallisuuslehden päätoimittajana. Vuonna 1940 hänet hyväksyttiin NKP:n ja vuonna 1942 Neuvostoliiton kirjailijaliiton jäseneksi.


title: Jakov Rotšev

text: Rotševin ensimmäiset teokset ilmestyivät vuonna 1929. Vuodesta 1938 lähtien hän kirjoitti romaania "Kyk drug" (”Kaksi ystävystä”), joka ilmestyi vuonna 1951. Komi- ja nenetsinuoren vaiheita Venäjän vallankumouksen ja kansalaissodan aikana kuvaavan trilogian jatko-osia ovat "Iźva gyźö" (”Ižma aaltoilee”, 1959) ja "Mu vežöm" (”Maan uudistuminen”, 1967).


title: Ekran

text: Ekran (, ) oli neuvostoliittolaisten geostationaaristen tietoliikennesatelliittien perhe. Ekran välitti ns. Direct-to-home-TV-lähetyksiä.


title: Ekran

text: Ensimmäinen Ekran laukaistiin vuonna 1976. Kukin satelliitti välitti yhden TV-kanavan ja kahden radiokanavan lähetykset eri alueiden kaapeliTV-verkkoihin ja suoraan kotitalouksiin etenkin Siperiassa. Lähetykset tehtiin UHF-taajuudella. Alkupään Ekraneilla oli asemana 48-95 astetta itäistä pituutta. Myöhemmin asemiksi vakiintuivat noin 99 astetta itäistä pituutta. Satelliitit olivat kolmiakselistabiloituja, lähetysteho oli 200 W. Vastaanottoon riitti jagi-antenni.


title: Ekran

text: Ekran kehittyi Ekran-M-satelliitiksi. Ekranit ovat korvattu Horizont-, Hals- ja Express-tietoliikennesatelliiteilla.


title: HMS Naiad

text: HMS Naiad on ollut usean Britannian Kuninkaallisen laivaston aluksen nimenä.


title: Arkadi Adamov

text: Arkadi Adamov (s. 13. heinäkuuta 1920 – 26. kesäkuuta 1991) on venäläinen kirjailija. Hän suoritti loppututkinnon Moskovan yliopistossa ja työskenteli sen jälkeen muun muassa Moskovan miliisin palveluksessa.


title: Arkadi Adamov

text: Ensimmäiset teoksensa hän kirjoitti löytöretkistä, mutta vuonna 1956 ilmestynyttä teosta "Delo pjostryh" (”Tapaus kirjavat”) on luonnehdittu ensimmäiseksi nykyaikaiseksi salapoliisiromaaniksi Neuvostoliitossa. Toinen hänen merkittävä salapoliisiromaaninsa on palkittu teos "Zlym vetrom" (”Katalan tuulen tuomaa”). Adamovin teoksia ei ole suomennettu.


title: Päämies (elokuva)

text: Päämies ("The Client") on Joel Schumacherin ohjaama, John Grishamin romaaniin "Päämies" perustuva jännitys- ja draamaelokuva vuodelta 1994.


title: Päämies (elokuva)

text: 11-vuotias Mark Sway ja hänen pikkuveljensä ovat metsässä leikkimässä, kun he tahtomattaan joutuvat todistamaan erään miehen itsemurhaa. Tätä ennen mies joi alkoholia ja nautti huumaavia lääkkeitä, ja humalassa kertoi Markille huippusalaisuuden, joka saattaa pojan mafian, FBI:n ja oikeusjärjestelmän hampaisiin.


title: Päämies (elokuva)

text: Susan Sarandon sai roolistaan Bafta-palkinnon ja Oscar-ehdokkuuden. Brad Renfro sai Young Artist -palkinnon.


title: Päämies (elokuva)

text: "Video-oppaassa" vuodelta 1994 Olavi Similä piti "Päämiestä" erittäin hyvin näyteltynä ja ohjaukseltaan sujuvana, mutta loppua kohti lässähtävänä. Hän antoi elokuvalle kolme tähteä viidestä, mikä vastaa sanallista arviota ”hyvä”.


Dumari – raskauttavaa todistusaineistoa 1979–2009 on Tuomari Nurmion seitsemän CD:n levykokoelma, joka julkaistiin 21. lokakuuta 2009.


title: Dumari – raskauttavaa todistusaineistoa 1979–2009

text: Kokoelma sisältää 111 kappaletta Nurmion uran varrelta. Jokaisella CD:llä on omat otsikkonsa; "Kapakka", "Kulkuri", "Lauluja langenneille", "Unennäkyjä", "Raha ja valta", "Rakkaus" sekä "Lainahöyhenissä".


text: Julkaisu debytoi Suomen virallisen listan sijalla 31.


text: Kapakka


text: Kulkuri


text: Lauluja langenneille


text: Unennäkyjä


text: Raha ja valta


text: Rakkaus


text: Lainahöyhenissä


title: Richard Sandrak

text: Richard Sandrak (15. huhtikuuta 1992) on ukrainalaissyntyinen yhdysvaltalainen kehonrakentaja. Aikoinaan hänet tunnettiin nimellä "maailman vahvin poika", ja hänestä on tehty dokumentti "The World's Strongest Boy". Sandrak jaksoi punnertaa jossain vaiheessa pikkupoikana 50 kertaa ilman, että vauhti hidastui. Hän pystyi myös nostamaan kolme kertaa oman painonsa.


title: Richard Sandrak

text: On väitetty, että Sandrakin isä juotti hänelle jonkilaista kasvuhormonia, joka sai lihakset kasvamaan tehokkaammin. Sandrakin idoli on kaikkien aikojen paras kehonrakentaja Arnold Schwarzenegger.


title: Richard Sandrak

text: Sandrak luopui aikuisiällä kehonrakennuksesta. Sittemmin hän on työskennellyt stuntmiehenä.


title: Pistole vz. 24

text: Pistole vz. 24 on tšekkoslovakialainen vuosina 1923–1938 valmistettu pistooli. Ase oli parannettu versio pistole vz. 22:sta ja se toimi Tšekkoslovakian armeijan palvelupistoolina sotien välisenä aikana. Yhteensä pistoolia valmistettiin lähes 190 000 kappaletta. Slovakian tasavallan itsenäistyttyä Tšekkoslovakiasta maaliskuussa 1939 se sai haltuunsa kymmeniä tuhansia Pistole vz. 24 -pistooleja.


title: Pistole vz. 24

text: Pistole vz. 24 korvattiin vz. 27:llä, joka oli yksinkertaistettu ja .32 ACP -panoksia käyttävä versio edeltäjästään.


title: Yahoo Meme

text: Yahoo Meme oli Twitterin tapainen migrobloggauspalvelu. Yahoo perusti palvelun elokuussa 2009.


title: Yahoo Meme

text: Palveluun pystyi aluksi rekisteröitymään vain saadessaan kutsun, ja rekisteröitymiseen tarvitsi Yahoo-tilin. Myöhemmin Yahoo Memeen saattoi liittyä kuka tahansa Yahoo-tilin omistava. Yahoo käynnisti palvelun aluksi vain portugaliksi, mutta englanninkielinen versio käynnistyi vuonna 2010. Yahoo Memestä ei tullut kovinkaan suosittua, ja Yahoo sulki palvelun toukokuussa 2012.


title: Zhujiang (olut)

text: Zhujiang () on Kantonn Zhujiang-panimon lagertyyppinen kiinalainen olut. Se on nimetty Helmijoen mukaan. Olut sisältää 5,3 tilavuusprosenttia alkoholia. Zhujiang on yksi Kiinan kolmesta kansallisesta olutmerkistä, ja sitä on saatavilla kansainvälisesti. Se kuuluu myös Suomessa Alkon valikoimiin.


title: Zhujiang (olut)

text: Olutta valmistava Zhujiang-panimo on vuonna 1985 perustettu kiinalainen valtionyhtiö.


title: Tšekkoslovakian koripallomaajoukkue

text: Tšekkoslovakian koripallomaajoukkue edusti Tšekkoslovakiaa koripallon arvokisoissa.


title: Tšekkoslovakian koripallomaajoukkue

text: Tšekkoslovakia pääsi seitsemän kertaa olympialaisiin muttei saavuttanut kertaakaan mitalia. Lähimpänä mitalia joukkue oli Rooman olympialaisissa 1960, kun maa sijoittui viidenneksi. Myöskään MM-kisoista maa ei saavuttanut mitalia.


title: Tšekkoslovakian koripallomaajoukkue

text: EM-kisoissa maa oli mitaleilla kaksitoista kertaa. Ainoan kultamitalin se voitti Sveitsin kisoista 1946. Vuonna 1993 maajoukkueen toiminta loppui Samettieron seurauksena.


title: Epping

text: Epping on noin 11 000 asukkaan pikkukaupunki Essexissä, Englannissa.


title: Epping

text: Se sijaitsee noin 30 km koilliseen Lontoon keskustasta. Se oli aikoinaan Lontoosta East Angliaan kulkevan valtatien varressa, ja aikoinaan monet maantierosvot vaanivat sen liepeillä.


title: Epping

text: Eppingin metroasemalle pääsee Lontoon metron Central Linella.


title: Aaron McCarthy

text: Aaron McCarthy (s. 24. marraskuuta 1961) on yhdysvaltalainen koripallovalmentaja.


title: Aaron McCarthy

text: McCarthy toimi Torpan Poikien valmentajan vuosina 1995–1999. Lisäksi hän toimi Espoon Hongan päävalmentajana.


title: Aaron McCarthy

text: Suomen ulkopuolla McCarthy on toiminut muun muassa Base Oostenden, DJK Würzburgin ja Tigers Tübingenin valmentajana.


title: Walter Buller

text: Walter Lawry Buller KCMG (9. lokakuuta 1838 Newark, Uusi-Seelanti – 19. heinäkuuta 1906 Fleet, Hampshire, Englanti) oli uusiseelantilainen lakimies ja lintutieteilijä.


title: Walter Buller

text: Buller syntyi Newarkissa Bay of Islandsilla. Hänen isänsä oli cornwallilainen lähetyssaarnaaja, joka oli käännyttänyt tongalaiset metodisteiksi. Buller opiskeli Wesley Collegessa Aucklandissa. Vuonna 1854 perhe muutti Wellingtoniin, missä Buller ystävystyi ornitologi William Swainsonin kanssa. Vuonna 1871 hän matkusti Englantiin, josta palasi kolmen vuoden kuluttua Wellingtoniin harjoittamaan lakimiehen tointa.


title: Walter Buller

text: Buller kirjoitti teoksen "A History of the Birds of New Zealand" (1872–1873, 2. painos 1887–1888), jonka kuvitti John Gerrard Keulemans. 1882 hän julkaisi "Manual of the Birds of New Zealand" teoksesta kansantajuisemman ja halvemman version. 1905 julkaistiin hänen "Supplement to the History of the Birds of New Zealand".


title: Walter Buller

text: Buller toimi hallituksen ministerinä vuosina 1896–1899. Sitten hän muutti Englantiin, jossa kuoli 1906.


title: Walter Buller

text: Buller nimesi useita uusia lintulajeja: australiansuomutavi ("Anas gracilis"), chathamintöpökurppa ("Coenocorypha pusilla"), chathaminsieppo ("Petroica traversi"), maukenkottarainen ("Aplonis mavornata") ja pystytöyhtöpingviini ("Eudyptes sclateri").


title: Työväen Mailapojat

text: Työväen Mailapojat on helsinkiläinen urheiluseura. Vuonna 1932 perustetun seuran lajeina ovat keilailu, koripallo sekä maahockey. Seura oli alusta lähtien Työväen Urheiluliiton jäsen, mutta erotettiin siitä 13.9.1956 osana TUL:n sisäisiä välien selvittelyjä. Seura liittyi 1959 perustettuun Työväen Urheiluseurojen Keskusliittoon (TUK), oltuaan jo 25.7.1956 perustamassa sen edeltäjää, Urheilun Tuki -säätiötä. Seura liittyi myös erillisiin lajiliittoihin mm. 15.11.1956 Suomen Pöytätennisliittoon, 16.11.1956 Suomen Koripalloliittoon ja 4.5.1957 Suomen Pesäpalloliittoon.


title: Työväen Mailapojat

text: Miesten koripallossa seura on saavuttanut lukuisia mitaleita 1940–1960-luvulla. Se voitti yhteensä kuusi SM-hopeaa sekä kolme SM-pronssia. Nykyisin seuran edustusjoukkue pelaa kolmanneksi korkeimmalla tasolla. Seuran koripallojaoston vahvana toiminta-alueena on viimeisten vuosien aikana ollut myös veteraanisarjoihin osallistuminen. Miehissä Mailapojat on saavuttanut neljä SM-tason mitalia 65- ja 70-vuotiaiden veteraanisarjoissa vuodesta 2011 alkaen.


title: Työväen Mailapojat

text: Naisten koripallossa seura on voittanut Suomen mestaruuden 1968 sekä kahdeksan SM-hopeaa ja kolme SM-pronssia 1960–1970-luvulla.


title: Työväen Mailapojat

text: Pesäpallossa TMP saavutti SM-hopeaa vuosina 1956 ja 1957 ja pronssia 1955 ja 1962 ollen lisäksi yhdeksänkertainen TUL:n mestari välillä -54. Naisten puolella TMP saavutti useita Suomen Mestaruuksia 1960 ja -70 -luvulla.


title: Työväen Mailapojat

text:
Pesäpallon SM-sarjan eniten pelanneet Tempolaiset:
Edustusjoukkueen "kipparit":


title: Työväen Mailapojat

text: Etenijäkuningas:


title: Työväen Mailapojat

text: Lyöjäkuningas:


title: Työväen Mailapojat

text:
Etenijäkuningatar:
Lyöjäkuningatar:


title: Työväen Mailapojat

text: Vuoden lukkari:


title: Työväen Mailapojat

text: Vuoden pesäpalloilija:


title: Edwin Scrymgeour

text: Edwin Scrymgeour (1866-1947) oli skotlantilainen poliitikko, joka toimi Ison-Britannian parlamentin alahuoneessa Dundeen edustajana vuosina 1922-1931. Hän voitti paikan täydennysvaaleissa Winston Churchillilta. Hänen tärkein poliittinen teemansa oli kieltolaki.


title: Krytšau

text: Krytšau (, ) on kaupunki ja hallinnollinen piiri Mahiljoun alueen itäosissa Valko-Venäjällä. Kaupungissa asui viimeisen väestönlaskennan mukaan 27 202 ja koko hallintopiirissä 35 133 henkeä (10/2009). Krytšau sijaitsee Dnepr-joen sivuhaaran Sožin länsirannalla, linnuntietä 95 kilometriä maakuntakeskuksen Mahiljoun (Mogilev) itäpuolella. Koillisessa Krytšaun piirin naapurina on Venäjän Smolenskin alue; valtakunnanrajalle on alle 10 kilometriä kaupungin rautatieasemalta.


title: Krytšau

text: Viralliselle raja-asemalle on kaupungista maanteitse (kantatietä P43) ja rautateitse lyhimmillään noin 40 kilometriä. Krytšau on rautateiden risteusasema; raiteet johtavat sieltä niin Oršaan ja Mahiljouhun kuin kahteen suuntaan Venäjällekin.


title: Krytšau

text: Valko-Venäjän kaakkoisosiin kuuluvana alueena alueen talouselämä ja maatalous ovat kärsineet merkittävästi Tšernobylin ydinvoimalakatastrofin vaikutuksista. Korkeita hitaasti puoliintuvan Cesium-137 pitoisuuksia näkyi vielä vuoden 1996 kymmenvuotiskartassa muun muassa Krytšaun kaupungin lounaispuolella.


title: Pyhän Margaretin kirkko

text: Pyhän Margaretin kirkko () on kirkko Lontoon Westminsterissä. Westminster Abbeyn benediktiinimunkit perustivat sen 1100-luvulla, jotta luostarin alueella elävät maallikot voisivat osallistua siellä jumalanpalveluksiin. Kirkko on omistettu pyhälle Margareeta Antiokialaiselle.


title: Pyhän Margaretin kirkko

text: Westminster Abbey, Westminsterin palatsi ja Pyhän Margaretin kirkko muodostavat Unescon maailmanperintökohteen.


title: Ankkatesti

text:
Ankkatesti () on leikillinen nimitys seuraavantyyppiselle päättelylle:
Jos se näyttää ankalta, ui niin kuin ankka ja vaakkuu kuin ankka, niin se on todennäköisesti ankka.
Kyse on siis yksilötapauksesta "a", jolla havaitaan olevan tiettyjä ominaisuuksia {"G...G"} ja joka pyritään tunnistamaan varmasti tiedettyjen yleisten – tässä tapauksessa kaikkia ankkoja koskevien – lainomaisten ominaisuuksien perusteella.


title: Ankkatesti

text: Millaista päättelyä ankkatesti kuvaa? Kyse ei voi olla induktiosta, koska päättelyllä ei pyritä vahvistamaan ankkatietouttamme konstituoivia yleistyksiä. Jos kyse olisi deduktiosta, päättely pyrkisi virittämään havaittuun ankkayksilöön kohdistuvia vaakkumis- ja muita predikaatio-odotuksia. Mutta tilannehan on se, että havaitaan yksilö "a", jonka ulkonäkö, uintityyli ja ääntely tuntuu olevan johdettavissa yleisestä laista


title: Ankkatesti

text: Ankkatesti kuvaa peirceläistä abduktiivista päättelyä, joka on aina luonteeltaan hypoteettista ja epävarmaa. Havaintojen perusteella on (ainoastaan) hyvä arvaus, että kyseessä on ankka.


title: Valmar Adams

text: Valmar Adams (30. tammikuuta 1899 Pietari, Venäjä – 15. maaliskuuta 1992 Tartto, Viro) oli virolainen runoilija ja esseisti. Hän käytti myös nimeä Vilmar Adams.


title: Valmar Adams

text: Adams valmistui filosofian maisteriksi. Hän opetti Tarton yliopistossa venäläistä kirjallisuutta. Hän käyttää runoissaan urbaaneja kuvia ja on hyvin omaperäinen kielessään.


title: Bottle Shock

text: Bottle Shock on vuonna 2008 ensi-iltansa saanut elokuva, jonka on ohjannut Randall Miller. Elokuva kertoo vuoden 1976 viininmaistelukisasta Pariisissa, jossa kalifornialainen viini löi isäntämaan tuotteet sokkotestissä. Elokuvan keskeisissä rooleissa nähdään Alan Rickman, Chris Pine ja Bill Pullman. Elokuvan ensiesitys oli Sundance Film Festival -juhlilla 2008.


title: Eerik II Emune

text: Eerik II Emune (n. 1090 – 18. kesäkuuta 1137) oli Tanskan kuningas vuosina 1134–1137. Eerik oli Eerik I:n avioton lapsi. Eerikin liikanimi "Emune" merkitsee "ikimuistoista".


title: Halide Edib Adıvar

text: Halide Edib Adıvar (1884 Istanbul Turkki – 9. tammikuuta 1964 Istanbul, Turkki) oli turkkilainen kirjailija ja feministi. Hän asui ulkomailla vuosina 1925–1938, ja palattuaan Turkkiin hän Istanbulin yliopistossa, jossa hän opetti englannin kielen ja kirjallisuuden professorina. Hänet valittiin Turkin parlamenttiin, jossa hän oli 1950–1954.


title: Halide Edib Adıvar

text: Romaani "Yeni Turan" (1913) loi hänelle maineen innokkaana isänmaanystävänä. Hän oli miehensä kanssa Kemal Atatürkin joukoissa 1. maailmansodan jälkeen ja kirjoitti siitä ajasta teoksen "Ateshden gömlek" (1922). Hän julkaisi useita muistelmateoksia, muun muassa "Memoirs of Halide Edib" (1926).


title: Halide Edib Adıvar

text: Teos "The Turkish Ordeal" kuvaa Turkin itsenäisyystaistelua, teoksessa "The Clown and his Daughter" idän ja lännen herättämiä jännityksiä ja hirmuhallintoa. Romaanissaan "Handan" hän käsittelee naisten kasvatusta.


title: Äänekosken maalaiskunnan vaakuna

text: Äänekosken maalaiskunnan vaakuna oli Äänekosken maalaiskunnan tunnus, joka oli saanut aiheensa kunnan sijainnista vesistöjen ja liikenneyhteyksien risteyskohdassa.


title: Äänekosken maalaiskunnan vaakuna

text: Vaakunan selitys on ”hopeakentässä reunoihin ulottuva punainen jousikaarisilta”. Vaakunan on suunnitellut Ahti Hammar, ja se vahvistettiin käyttöön 30. kesäkuuta 1958. Vaakuna jäi epäviralliseksi kotiseutuvaakunaksi 1969 Äänekosken maalaiskunnan liityttyä Äänekoskeen.


title: Gunnar Adolfsson

text: Gunnar Adolfsson (21. elokuuta 1906 Almundsryd, Ruotsi – 1983) oli ruotsalainen kirjailija, toimittaja ja valtiopäiväedustaja (kommunisti).


title: Gunnar Adolfsson

text: Adolfsson on tuotannossaan kuvannut smålantilaista syrjäseutujen kansanelämää ja työväkeä, ja erityisesti romaanisarja "Träskoland", "Fattigmans tröja", "Stolpar med röd ring" ja "Nattens spälmän" hän luo kaaren 1900-luvun alusta 1980-luvulle. Hän on kuvannut myös Ruotsin vanhempaa historia teoksessaan "Född i våra dalar". Omaelämäkerrallisia teoksia ovat "Människobukett", "Virvelvind" ja "Timglaset sand".


title: Gunnar Adolfsson

text: Kirjailija Eva Adolfsson on hänen tyttärensä.


title: Lorenz SZ-40/42

text: Lorenz Sclusselzinsats SZ42 tai Lorenz SZ-40/42 (tunnetaan myös lempinimillä Tunny ja Lorenz-kone) oli Natsi-Saksan sotilasyksiköiden käyttämä korkeantason salauslaite. Britannian viestitiedustelu käytti akselivaltojen salatusta muusta kuin Morse-sähkötysliikenteestä nimeä "Fish", matkien saksalaisten käyttämää nimeä ”Sägefisch” eli ”sahakala”. Lorenzin lempinimeksi annettiin Tunny, jota käytettiin ensin vain Berliinin ja Thessalonikin välisestä yhteydestä, jonka nimeksi vaihdettiin sittemmin Codfish. Siemens & Halsken T43 ja T52 saivat vastaavasti nimet Thrasher ja Sturgeon.


title: Lorenz SZ-40/42

text: Saksalaisten varhaisempi salauslaite Enigma toimi viestiyhteyksistä erillään: liikenne koodattiin ja dekoodattiin Enigmalla ja lähetettiin sähkötysyhteydellä. Lorenz SZ-40/42 oli puolestaan integroitu kaukokirjoittimeen: laite käytti Vernam-koodausta eli muunsi kaukokirjoittimen lähettämää liikennettä generoimalla avainvirran ja yhdistämällä sen alkuperäiseen viestiin Boolen algebran ”ehdoton tai” -operaatiolla (XOR). Vastaanottavassa päässä generoitiin sama avainvirta ja yhdistettiin se jälleen XOR-operaatiolla vastaanotettuun viestiin lähetyksen dekoodaamiseksi. Salaus oli siis symmetrinen.


title: Lorenz SZ-40/42

text: Lorenz-yhtiö valmisti kaukokirjoittimia vuodesta 1900 alkaen ja 1930-luvun lopulla Natsi-Saksan hallitus tilasi yhtiöltä Enigmaa vahvemmaksi suunnitellun salauslaitteen. Paradoksaalisesti Lorenz oli tuolloin amerikkalaisen ITT-yhtiön omistuksessa saksalaisen tytäryhtiön "Standard Elektrizitätsgesellschaft" kautta.


title: Lorenz SZ-40/42

text: Lorenz SZ-laitteen looginen toiminta selvitettiin Bletchley Parkissa ja toimintaa täydellisesti matkiva laite rakennettiin huomattavasti ennen kuin kryptoanalysoijat saivat käsiinsä ensimmäisen aidon laitteen, joka tapahtui vasta toisen maailmansodan loppumetreillä. Toisin kuin Enigmassa, Lorenzin roottorit eivät toimineet muuttuvana virtapiirinä joka ohjasi näppäinpainalluksia merkkilampuille. Bletchley Parkin tutkijat antoivat konetta analysoidessaan roottoreille nimet niiden arvellun ja sittemmin arvellun mukaiseksi havaitun toimintaperiaatteen mukaan: formula_11-5, formula_21-5 ja formula_337/61.


title: Lorenz SZ-40/42

text: "Oheinen taulukko on lainattu ja suomennettu englanninkielisestä wikipediasta. Tästä eteenpäin formula_1-roottorista käytetään nimeä K, formula_2-roottorista P ja formula_3-roottorista M."


title: Lorenz SZ-40/42

text: Salauslaite oli sisäänrakennettu normaaliin kaukokirjoittimeen, joka käytti Baudot-koodia, tarkkaan ottaen ITA2 -koodausta joka on mm. radioamatöörien käytössä nykyäänkin. Itse salausosa generoi näennäisesti satunnaisen avainvirran joka yhdistettiin salausta varten XOR-operaation avulla alkuperäiseen viestiin. Avainvirran kunkin merkin viisi bittiä tuotettiin K- ja P-pyörillä kahdessa osassa, jotka yhdistettiin XOR-operaatiolla lopulliseksi avaimeksi A:


title: Lorenz SZ-40/42

text: Jokaisessa pyörässä oli oma määränsä nokkia jotka saatettiin asettaa käyttöön tai pois. K-pyörät siirtyivät yhdessä askelen jokaista syötettyä merkkiä kohti ja niiden antamat 1/0-tilat määräytivät asetetuista nokista. Myös P-pyörät kääntyivät yhtä aikaa, mutta eivät joka merkillä, vaan M-pyörien ohjaamana. M61-pyörä eteni askelen joka merkillä ja sen käyttöön asetetut nokat ohjasivat M37-pyörän askellusta, tämä ohjasi vastaavasti P-pyöräpakan askellusta. Koska pyörien nokkaluvuilla ei ollut yhteistä tekijää, avaimen kiertoaika saatiin hyvin pitkäksi. On kuitenkin huomattava, että vain puolet K- ja P-pakan mahdollisista nokka-asetuksista tuottaa erilaisia lopullisia avaimia, sillä toinen puolet on edellisten käänteisarvoja, joista XOR-operaatio tuottaa samat tulokset.


title: Lorenz SZ-40/42

text: Jokaisessa Tunny-yhteydessä oli neljä SZ-laitetta, lähettävä ja vastaanottava laite molemmissa päissä. Jotta koodaus ja purku onnistuisi, lähettävä ja vastaanottava laite piti asetella samoihin alkuarvoihin: Päälle ja pois asetetut nokat sekä pyörien alkuasennot. Nokkien asetuksia vaihdeltiin harvoin ennen kesää 1944. P-pyörien nokka-asetukset vaihdettiin alun perin neljännesvuosittain mutta myöhemmin kuukausittain. K-pyörien asetukset vaihtuivat kuukausittain mutta M-pyörien päivittäin.


title: Lorenz SZ-40/42

text: Lähetyksen aluksi viestikohtaiset pyörien aloitusasennot ilmoitettiin salaamattomalla 12-merkkisellä "indikaattorilla" jota verrattiin koodikirjaan, josta luettiin pyörien alkuasennot. Lokakuusta 1942 alkaen siirryttiin käyttämään QEP-kirjaa, joka saattoi sisältää sadasta ylöspäin eri koodia ja joka vaihdettiin kun koodit oli käytetty. QEP-kirjasta valittiin koodi jonka kaksi viimeistä merkkiä lähetettiin vastaanottajalle asetusten tekoa varten. Samoja viestiasetuksia ei ollut tarkoitus käyttää kahdesti, mutta joskus niin tehtiin silti, mistä oli seurauksena päällekkäisyys (engl. "depth") jota kryptoanalyytikot saattoivat käyttää apuna salauksen murtamiseen.


title: Lorenz SZ-40/42

text: Kuten kaukokirjoituksessa oli tapana, selkoteksti kirjoitettiin ensin reikänauhalle. Tämän jälkeen koneenkäyttäjä otti yhteyden vastaanottavaan käyttäjään, kytki salausosan toimintaan ja ajoi nauhan lukijan läpi. Vastaanottaja kytki vastaavasti salausosan toimintaan ja purettu selkoteksti tulostui nauhalle.


title: Lorenz SZ-40/42

text: Eräs saksalainen salauskoneen käyttäjä teki virheen lähettämällä kaksi viestiä samalla avaimella koodattuna. Pitkälti tämän virheen avulla Bletchley Parkin kryptoanalyytikot pystyivät selvittämään salauskoneen perustoiminnan.


title: Lorenz SZ-40/42

text: Morse-viestintää kuuntelevilla "Y Station" -asemilla tarkkailijat käyttivät Tunny-liikenteestä nimitystä "new music". Tätä alettiin siepata ulkoministeriön Y-asemalla Camberwellissä. Resurssien puutteen vuoksi se ei vielä vuonna 1941 ollut tärkeysjärjestyksessä korkealla. Kentiin perustettiin uusi Y-asema kuuntelemaan erityisesti Tunny-liikennettä.


title: Lorenz SZ-40/42

text: 30. elokuuta 1941 noin 4 000 merkin pituinen viesti lähetettiin Ateenasta Wieniin. Vastaanotto epäonnistui ja vastaanottaja lähetti salaamattoman pyynnön lähettää viesti uudestaan. Lähettäjä lähetti uuden, lähes samansisältöisen viestin samoilla aloitusarvoilla (HQIBPEXEZMUG), mikä oli kielletty toimintatapa. Näiden kahden päällekkäisyyksiä sisältävän viestin perusteella John Tiltman selvitti avainvirran sisällön.


title: Lorenz SZ-40/42

text:
Oletettakoon että kaksi selkoviestiä V1 ja V2 on koodattu samalla avaimella A ja on saatu kaksi salaviestiä S1 ja S2.
Koska salaviestivirrat S1 ja S2 sisältävät saman avainvirran, niiden XOR-vertailu eliminoi avainkomponentin ja jäljelle jää viestien eroavaisuuksia kuvaava merkkivirta E:
joten jos voidaan selvittää salaviestien S1 ja S2 eroavuudet, sama erotusmerkkivirta pätee myös selkoviestien välillä:
Sovittamalla jommaksikummaksi viestiksi arveltua tai tunnettua selkotekstiä C "(crib)" erotusvirtaan, oikean olettaman tuloksena on myös ymmärrettävää tekstiä:
edelleen voidaan ratkaista avain A:


title: Lorenz SZ-40/42

text: Oheinen englanninkielisestä Wikipediasta lainattu ja hieman muokattu taulukko sisältää 15 ensimmäistä merkkiä alun perin siepatuista päällekkäisistä viesteistä sekä niiden vertailuvirran. Taulukossa vinoviiva tarkoittaa ”nollamerkkiä” (binääriarvo 00000). Erotusvirrassa nollamerkit osoittavat kohdat joissa molemmat salaviestit sisältävät saman merkin. Sovittamalla oletettua sisältöä ”SPRUCHNUMMER” (viestinumero) viestien erotusvirtaan Tiltman havaitsi, että toisen viestin teksti alkoi ”SPRUCHNR” ja kymmenen päivän kokeilujen jälkeen hän oli selvittänyt noin 4 000 merkkiä viesteille yhteistä avainvirtaa.


title: Lorenz SZ-40/42

text: Oheisessa kuvassa on vertailtu kaksi päällekkäisyyksiä sisältävää salaviestiä ja saatu näiden erotusvirta. Tähän on sovellettu arveltua sisältöä ”SPRUCHNUMMER” ja saatu tulokseksi ”SPRUCHNR (FIG)(FIG)7027”. FIG-merkki ohjaa vastaanottajan kirjoittimen tulostamaan erikoismerkkejä tai numeroita kirjainten sijaan. FIG-merkin jälkeiset merkit on käännetty selkotekstiin vastaaviksi merkeiksi. Salateksteissä, erotusvirrassa ja avaimissa komentomerkkejä FIG, LTR, LF ja CR ei ole tarkoituksenmukaista tulkita, sillä näitä merkkivirtoja ei ole tarkoitus tulostaa paperille lopulliseksi viestiksi. Ne vain kuuluvat järjestelmän 5-bittiseen koodaustapaan ja salausprosessi voi toiminnassaan tuottaa mitä tahansa 32 yhdistelmästä missä tahansa järjestyksessä.


title: Lorenz SZ-40/42

text: Kun avainvirran perusteella ei kolmen kuukauden työn jälkeen saatu selvitettyä koneen toimintaa, tehtävä siirtyi matemaatikko Bill Tutten harteille. Hän sovelsi aiemmin oppimaansa Kasiski-menetelmää ja kirjoitti avainvirran paperille käsin, etsien toistoja, ja lopulta havaitsi 41 merkin pituisen syklin. Tammikuuhun 1942 mennessä Tutte ja kollegat olivat selvittäneet koneen toimintalogiikan täysin.


title: Lorenz SZ-40/42

text: Kun Tunnyn logiikka oli selvitetty, erityinen koodinmurtajien työryhmä perustettiin Ralph Testerin alaisuuteen. Alkuperäisistä jäsenistä suurin osa oli lähtöisin Alan Turingin "Hut 8" -mökistä. Työryhmä tunnettiin nimellä "Testery" ja se toteutti seuraavan työvaiheen Tunny-viestien murtamisessa Max Newmanin "Newmanry"-ryhmän koneiden avustamana.


title: Lorenz SZ-40/42

text: Alan Turing kiinnostui Tunnyn murtamisesta päällekkäisyyksistä selvitettyjen avainten avulla. Heinäkuussa 1942 hän kehitti menetelmän jolla pyörien nokka-asetukset voitiin selvittää avainvirrasta. Menetelmä sai nimityksen "Turingery", Testeryn ja Newmanryn mukaisesti, ja sitä kautta kehittyi muutosten tarkkailu eli "muutostaminen", "differencing". Menetelmälle annettiin myös saksalaiselta kuulostava lempinimi "Turingismus".


title: Lorenz SZ-40/42

text:
Muutostamismenetelmässä käytiin merkkivirta X läpi vertaamalla vuoroon kutakin merkkiä seuraavaan:
jossa X voi olla jokin merkki avainvirrasta A, selkotekstistä V, salatekstistä S, tai avainvirran P- tai K-komponentista. X on seuraava merkki samassa virrassa. Muutostettujen virtojen vertailusuhteet ovat samat kuin alkuperäisten. Menetelmän idea oli korostaa peräkkäisten merkkien tilastollista vaihtelevuutta, jota koodausprosessi pyrki minimoimaan.


title: Mohamed Labiadh

text: Mohamed Labiadh (s. 7. elokuuta 1989 Hampuri) on tunisialainen jalkapalloilija. Hyökkääjänä pelaava Labiadh edustaa Saksan Regionalliga Nordissa pelaavaa Victoria Hamburgia.


title: Pesismaila ja ananas

text: Pesismaila ja ananas on rap-artisti Seppo Lampelan neljäs studioalbumi, ja ainoa jonka hän julkaisi "Liekehtivä Sikiö" -taiteilijanimellä. Albumin julkaisi levy-yhtiö Monsp Records 11. marraskuuta 2009. Albumi parodioi tyypillistä yhdysvaltalaista ja suomalaista valtavirran mukaista hip hopia. Albumi muistuttaakin tematiikaltaan toista Monsp Recordsin julkaisua, Teflon Brothersin "T" -albumia.


title: Pesismaila ja ananas

text: Albumin työnimi oli aluksi Sikiölogia. Sitä mainostetiin ”seitsemällä faktalla”, joilla rap-artisti ADK mainosti "Tää on mun show" -albumiaan. Albumin julkaisupäivämäärä siirtyi useaan kertaan syksyn aikana, kunnes se lopulta julkaistiin 11. marraskuuta 2009. Ennen albumin julkaisua Redrum-187 -sivusto tarjosi ilmaisladattavaksi ”Astetta parempi” -kappaleen. Albumilla vierailevat artistit käyttävät salanimiä. Albumilla ovat mukana muun muassa Pyhimys nimellä Michael J. Fux ja Sauruksesta tuttu Kesken nimellä 66KES88.


title: Irvin John Good

text: Irvin John(Jack) Good ("I. J. Good", 9. joulukuuta 1916 Lontoo – 5. huhtikuuta 2009 Radford, Yhdysvallat) oli brittiläinen tilastotieteilijä. Hän toimi toisen maailmansodan aikana Bletchley Parkissa Alan Turingin ryhmässä.


title: Sergei Bazarevitš

text: Sergei Valerjanovitš Bazarevitš (, s. 16. maaliskuuta 1965 Moskova, Venäjän SFNT, Neuvostoliitto) on venäläinen koripallovalmentaja ja kilpauransa päättänyt koripalloilija. Uransa alussa hän edusti Neuvostoliittoa.


title: Suur-Italia

text: Suur-Italia () oli suunnitelma fasistisen Italian imperiumin luomiseksi. Italiaan oli tarkoitus liittää irredentistiset alueet (Korsika, Nizza, Dalmatia ja Malta) sekä muun muassa Albania, Montenegro ja Pohjois-Tunisia. Lisäksi Suur-Italiaan olisi kuulunut Libya, joka oli jo ennestään (vuodesta 1912) Italian siirtomaana. Tarkoituksena oli luoda Italia, jossa ei-italialaiset vähemmistöt assimiloitaisiin. Suunnitelman myötä Italia olisi noussut Välimeren alueen johtavaksi suurvallaksi. Fasistit mielellään näkivät Suur-Italian eräänlaisena Rooman valtakunnan henkiinheräämisenä.


title: Maamyyräsirkka

text: Maamyyräsirkka ("Gryllotalpa gryllotalpa") on maamyyräsirkkojen heimoon kuuluva, verraten kookas hyönteislaji, joka on erikoistunut elämään maan alla maamyyrien tapaan. Se on heimonsa ainoa Euroopassa tavattava laji, joskaan elinalue ei ulotu Suomeen asti.


title: Maamyyräsirkka

text: Maamyyräsirkka on 35–50 mm pitkä, ruskea hyönteinen. Etummainen raajapari on erikoistunut kaivamiseen. Etummaiset siivet ovat paksut ja selvästi takaruumista lyhyemmät, takasiivet ovat hyvinkehittyneet. Tuntosarvet ovat pitkät ja takaruumiin kärjessä on kaksi perälisäkettä. Nimensä mukaisesti maamyyräsirkat viettävät suuren osan elämästään maan alla ja nousevat pinnalle vain öisin. Sirkka suosii kosteaa maaperää ja viihtyy vesistöjen tuntumassa. Ravinnoksi kelpaavat etupäässä madot ja muut selkärangattomat, mutta myös kasvien juuret ja muut maanalaiset osat.


title: Maamyyräsirkka

text: Muodonvaihdos on osittainen. Naaras hoitaa vastakuoriutuneita poikasia ja aikuiset yksilöt asuttavat samoja käytäverkostoja nymfien kanssa. Aikuiset maamyyräsirkat esiintyvät kevään ja alkukesän aikana. Täysikasvuiset sirkat ovat lentokykyisiä ja kykenevät monien muiden suorasiipisten tapaan sirittämään.


title: Maamyyräsirkka

text: Maamyyräsirkkaa esiintyy lähes kaikkialla Euroopassa Suomea lukuun ottamatta. Ruotsissa laji on elinympäristöjen katoamisen vuoksi luokiteltu erittäin uhanalaiseksi, Virossa se esiintyy maan eteläosissa. Levinneisyysalue jatkuu pitkälle Aasiaan ja Pohjois-Afrikkaan.


title: 8 cm Granatwerfer 34

text: 8 cm Granatwerfer 34 (lyh. 8 cm GrW 34) oli saksalainen 81 mm kevyt kranaatinheitin. Se oli Wehrmachtin yleisin kevyt heitin toisessa maailmansodassa. Ase oli tarkan ja hyvän tulinopeuden omaavan heittimen maineessa. Nämä ominaisuudet johtuivat kuitenkin osittain itse heittimen sijasta sitä käyttävien sotilaiden hyvästä koulutuksesta. Saksalaisten lisäksi myös bulgarialaiset joukot käyttivät heitintä toisessa maailmansodassa.


title: 8 cm Granatwerfer 34

text: 8 cm Granatwerfer 34:n rakenne on melko perinteinen ja se oli purettavissa kolmeen osaan (putki, vastin, tuki) kuljetusta varten. Vuonna 1934 suunnitellun perusmallin lisäksi asetta valmistettiin kahtena muuna versiona. Näistä 8 cm GrW 34/1 oli ajoneuvoalustalle tarkoitettu versio ja Kurzer 8 cm Granatwerfer 42 oli lyhemmällä putkella varustettu kevennetty malli.


title: Vileika

text: Vileika (, , , ) on vuoden 2009 väestönlaskun perusteella 26 836 asukkaan kaupunki ja Vileiskin hallintopiirin () keskus Valko-Venäjällä Minskin alueella, Minskistä luoteeseen. Koko hallintopiirissä asui väestönlaskennan mukaan 52 053 ihmistä.


title: Vileika

text: Vileikan seudulta, Niemenjoen sivuhaaran Vilijan (Neris) hedelmällisesestä jokilaaksosta on löydetty arkeologisia esineitä kuten keramiikkaa 6.–4. vuosisadalta eaa. Tästä syystä Vileikan aluetta pidetään eräänä Valko-Venäjän kauimmin asutuista seuduista. Virallisesti Vileika perustettiin vuonna 1599. Monet kaupungin vanhimmista rakennuksista tuhoutuivat vuoden 1810 palossa, joten suuri osa vanhemmasta rakennuskannasta on peräisin vasta 1800-luvun jälkipuoliskolta tai 1900-luvun alusta.


title: Vileika

text: Liikenneyhteyksistä tärkeimpiin kuuluvat pohjoisesta Mjadzelin suunnasta saapuva ja Maladzetšnan (20 km:n etäisyydellä) kautta Minskiin (yhteensä 98 km) johtava kantatie (P28) sekä rautatieyhteys (Polotsk-Vileika-Maladzetšna).


title: Vileika

text: Pari kilometriä Vileikan kaupungin itäpuolella Vilija-joessa (Neris) on vesivoimala patoineen. Padon itäpuolella sijaitsee 27 kilometriä pitkä "Vilijan tekojärvi", joka on Valko-Venäjän suurin tekoallas. Pääkaupunki Minsk käyttää allasta raakavesilähteenään.


title: Juho Karppinen (jalkapalloilija)

text: Juho Karppinen (s. 8. maaliskuuta 1990) on suomalainen jalkapalloilija, joka edustaa amerikkalaista yliopistojoukkue Connecticut Huskiesia. Karppisen kasvattajaseura on Kuopion Palloseura, jota hän edusti kauden 2009 loppuun asti. Hänen Veikkausliigadebyyttinsä tapahtui 4. heinäkuuta 2009 ottelussa KuPS–RoPS. Karpinen aloitti kauden juniorijoukkueessa, mutta loukkaantumisten takia sai näyttöpaikan ja vakuutti nopeasti, sillä hän teki neljässä liigapelissä kaksi maalia.


title: Juho Karppinen (jalkapalloilija)

text: Lokakuussa 2009 Karppisen kerrottiin saaneen täyden stipendin Connecticutin yliopistoon Yhdysvalloissa. Hän suuntasi sinne ja opiskelee sivussa omien sanojensa mukaan kauppatieteitä.


title: Atte Hoivala

text: Atte Hoivala (s. 10. helmikuuta 1992 Kuopio) on suomalainen jalkapalloilija. Hän on pelipaikaltaan laitapuolustaja. Hoivala edustaa Veikkausliigassa pelaavaa Kuopion Palloseuraa.


title: Atte Hoivala

text: Kausina 2009–2012 Hoivala edusti Kuopion Palloseuraa. Hänen Veikkausliiga-debyyttinsä tapahtui kauden 2009 avausottelussa Helsingin Jalkapalloklubia vastaan. Hoivala esiintyi kaudella varsin vakuuttavasti ikäisekseen ja pelasi lopulta 12 liigaottelussa. Kauden päätteeksi hollantilaisseura PSV Eindhoven kutsui hänet kahdesti leirilleen. Kaudella 2010 Hoivala pelasi 24 liigaottelua, kaudella 2011 otteluita kertyi 16, ja kaudella 2012 hän esiintyi 13 ottelussa.


title: Atte Hoivala

text: Kauden 2013 Hoivala pelasi Vaasan Palloseurassa, ja kaudeksi 2014 hän siirtyi Myllykosken Palloon. MYPA:n mentyä konkurssiin kauden päätteeksi Hoivala piti välivuoden jalkapallosta. Kaudeksi 2016 hän kuitenkin palasi kasvattajaseuransa KuPS:n riveihin.


title: Atte Hoivala

text: Hoivalan isä on lentopallovalmentaja Timo Hoivala.


title: Jyrki Juvonen

text: Jyrki Juvonen (s. 20. tammikuuta 1990) on suomalainen jalkapalloilija, joka edustaa Warkaus JK:ta. Hänen Veikkausliigadebyyttinsä tapahtui 4. heinäkuuta 2009 ottelussa KuPS–RoPS.


title: Ville Strandman

text: Ville Strandman (s. 20. huhtikuuta 1990 Kuopio) on suomalainen jalkapalloilija, joka edusti viimeksi Viitosessa pelannutta Kuopion Eloa. Hän on pelipaikaltaan hyökkääjä.


title: Ville Strandman

text: Strandman teki Veikkausliiga-debyyttinsä kauden 2009 avausottelussa Helsingin Jalkapalloklubia vastaan Kuopion Palloseuran paidassa.


title: Joni Nissinen

text: Joni Nissinen (s. 21. huhtikuuta 1991) on suomalainen jalkapalloilija, joka edustaa Kuopion Palloseuraa. Hänen Veikkausliigadebyyttinsä tapahtui kauden 2008 päätöskierroksella RoPSia vastaan.


title: Joni Nissinen

text: Nissinen on pelannut Veikkausliigassa 32 ottelua vuoden 2012 loppuun mennessä. Hän vieraili Serie B:n UC AlbinoLeffen harjoitusleirillä tammikuussa 2009.


title: Joni Nissinen

text: Nissinen on pelannut 30 poikien maaottelua.


title: Saraikkoniittyperhonen

text: Saraikkoniittyperhonen ("Coenonympha tullia") on täpläperhosten heimoon ja heinäperhosten alaheimoon kuuluva pienehkö päiväperhonen. Laji esiintyy holarktisella alueella ja siitä on kuvattu useita alalajeja ja muotoja.


title: Saraikkoniittyperhonen

text: Saraikkoniittyperhosen levinneisyysalue ulottuu Länsi-Euroopasta Aasian lauhkeiden osien kautta Tyynellemerelle ja Pohjois-Amerikkaan. Euroopassa laji puuttuu Etelä-Euroopasta ja aivan pohjoisimmista osista. Fennoskandiassa laji esiintyy noin 70° asti. Pohjois-Amerikassa levinneisyysalue ulottuu eteläisimmillään lännessä aina Meksikon Baja Californian osavaltioon ja Yhdysvalloissa Kalifornian, Arizonan ja New Mexicon osavaltioihin saakka.


title: Saraikkoniittyperhonen

text: Lajin runsaasta muuntelusta johtuen monien muotojen taksonominen asema on ollut epäselvä. Balkanin ja Keski-Italian vuoristoissa esiintyy laji "Coenonympha rhodopensis", jota on pidetty myös saraikkoniittyperhosen alalajina. Fennoskandiassa esiintyy alalaji "Coenonympha tullia isis", joka on kuvattu toisinaan nimialalajin muodoksi.


title: Saraikkoniittyperhonen

text: Suomessa saraikkoniittyperhonen esiintyy koko maassa Keski-Lappiin saakka ja satunnaisesti myös Lapin pohjoisimmissa osissa.


title: Saraikkoniittyperhonen

text: Saraikkoniittyperhosen etusiiven pituus on yleensä 15–20 mm alalajista ja muodosta riippuen. Suomessa on mitattu siipien kärkiväliksi 25–36,5 mm. Naaraat ovat keskimäärin koiraita kookkaampia. Saraikkoniittyperhosella esiintyy runsaasti muuntelua ja se muodostaa asteittaisia muuntelusarjoja eli kliinejä eri muotojen välillä.


title: Saraikkoniittyperhonen

text: Siipien yläpinnan pohjaväri on vaihteleva harmaanruskean-, kellan- tai oranssinsävyinen. Etusiiven alapinnalla on vaalea poikkijuova, jonka leveys ja voimakkuus vaihtelee.


title: Saraikkoniittyperhonen

text: Saraikkoniittyperhosen elinympäristö on vaihteleva laajan levinneisyysalueen eri osissa. Laji esiintyy alangoilta vuoristoon muun muassa kosteilla niityillä, pelloilla, soilla, vuoristoniityillä, tunturiniityillä ja tundralla.


title: Saraikkoniittyperhonen

text: Lentoaika on maaliskuusta lokakuuhun yhtenä tai kahtena sukupolvena riippuen esiintymisalueesta. Euroopassa lentoaika on yleensä kesä–heinäkuussa. Laji talvehtii keskenkasvuisena toukkana.


title: Saraikkoniittyperhonen

text: Toukan ravintokasveja ovat sarat ("Carex"), piirtoheinät ("Rhynchospora"), nadat ("Festuca"), vihvilät ("Juncus") ja suovillat ("Eriophorum"), esimerkiksi tupasvilla ("Eriophorum vaginatum").


title: Asobi Seksu

text: Asobi Seksu on yhdysvaltalainen pop/rockyhtye, joka perustettiin vuonna 2001. Yhtye ottaa paljon vaikutteita shoegazesta, ja käyttää sen tapaan voimakkaasti efektoituja kitara- ja lauluraitoja.


title: Asobi Seksu

text:
Yhtyeen nimi oli alun perin Sportfuck. Vuonna 2001 julkaistun ensimmäisen EP:n jälkeen nimi vaihdettiin Asobi Seksuun. Ensimmäisen, yhtyeen mukaan nimetyn kokopitkän albumin Asobi Seksu julkaisi vuonna 2004. Tätä seurasi kaksi vuotta myöhemmin julkaistu "Citrus", jonka tuotti Chris Zane. Vuonna 2009 yhtye on julkaissut kaksi teosta, kokopitkän "Hush"-albumin sekä "Transparence"-EP:n.
Asobi Seksun musiikkia on soitettu L-koodi-, Skins- ja Ruma Betty -televisio-ohjelmissa sekä "Treeless Mountain" -elokuvan trailerissa.
"Stay Awake" - "Then He Kissed Me"
"Me & Mary" - "Breath Into Glass"
"Familiar Light" - "Familiar Light (remix)"


title: Wabushin lentoasema

text: Wabushin lentoasema () on paikallisliikenteen lentoasema Kanadan Newfoundland ja Labradorin provinssissa noin 1,9 km koilliseen Wabushin kaupungista. Kentän omistaa ja sitä ylläpitää Transport Canada.


title: Keltaniittyperhonen

text: Keltaniittyperhonen ("Coenonympha pamphilus") on täpläperhosten heimoon ja heinäperhosten alaheimoon kuuluva pieni päiväperhonen. Laji esiintyy palearktisella alueella ja siitä on kuvattu useita alalajeja ja muotoja.


title: Keltaniittyperhonen

text: Keltaniittyperhosen levinneisyysalue ulottuu Pohjois-Afrikasta lähes koko Eurooppaan pohjoisimpia alueita lukuun ottamatta sekä Vähä-Aasiaan, Libanoniin, Irakiin, Iraniin, Turkestaniin ja idässä mahdollisesti Siperiaan saakka.


title: Keltaniittyperhonen

text: Suomessa keltaniittyperhonen esiintyy runsaimmin maan etelä- ja keskiosissa, mutta lajia tavataan ajoittain Etelä-Lapissa ja satunnaisesti myös Lapin pohjoisosissa.


title: Keltaniittyperhonen

text: Keltaniittyperhosen etusiiven pituus on yleensä 13–17 mm. Suomessa on mitattu siipien kärkiväliksi 22–33 mm. Naaraat ovat keskimäärin koiraita kookkaampia. Siipien yläpuolen pohjaväri on vaalean ruskeankeltainen. Etusiiven yläpuolella on pieni harmaa kärkisilmätäplä ja ulkoreunassa kapea harmaa reunajuova. Etusiiven alapuolella on musta, valkoteräinen ja keltarenkainen kärkisilmätäplä. Takasiiven alapuolen tyviosa on tumma ja ulkoreuna harmaa, välissä on vaalea postdiskaaliala. Etusiiven yläpuolen reunajuovan leveys ja tummuus, samoin kuin takasiiven alapuolen sävy vaihtelee eri muodoilla.


title: Keltaniittyperhonen

text: Keltaniittyperhosen elinympäristöä ovat monenlaiset ruohikkoa kasvavat avoimet alueet, niityt, kedot, pientareet ja metsänreunat.


title: Keltaniittyperhonen

text: Lentoaika on levinneisyysalueen eteläosissa huhtikuusta alkaen, Keski-Euroopassa toukokuusta alkaen ja Pohjois-Euroopassa kesäkuusta alkaen läpi kesän useana sukupolvena, paitsi Pohjois-Euroopassa yleensä vain yhtenä sukupolvena kesä–heinäkuussa. Laji talvehtii keskenkasvuisena toukkana.


title: Keltaniittyperhonen

text: Toukan ravintokasveja ovat tuoksusimake ("Anthoxanthum odoratum"), nurmilauha ("Deschampsia cespitosa"), metsälauha ("Deschampsia flexuosa"), nadat ("Festuca"), jäkki ("Nardus stricta") ja nurmikat ("Poa"), esimerkiksi kylänurmikka ("Poa annua").


title: Churchillin lentoasema

text: Churchillin lentoasema () on lentoasema Kanadan Manitoban provinssissa, noin 5,6 km Churchillin kaupungista kaakkoon. Kentän omistaa ja sitä ylläpitää Transport Canada. Lentoonlähtöjä ja -laskuja oli vuonna 2008 yhteensä 10 886.


title: Churchillin lentoasema

text: Lentoasemalla on sattunut yksi ihmisuhreja vaatinut onnettomuus. Kanadan ilmavoimien Canadian Vickers PBV-1A Canso -lentovene törmäsi 21. elokuuta 1949 huonossa säässä puunlatvoihin, ja turmassa kuoli kaikki 14 matkustajaa ja 7 miehistön jäsentä.


title: Enforcer

text: Enforcer on vuonna 1995 valmistunut Corey Yuenin ohjaama toimintaelokuva, jossa esiintyy mm. Jet Li.


title: ADL

text: Adam Jewelle Baptiste (s. 8. helmikuuta 1973), taiteilijanimeltään ADL on ruotsalais-yhdysvaltalainen hip hop -artisti Tukholmasta. Hän puhui 1990-luvulla paljon rasismin vastaisista asioista Ruotsissa, sekä osallistui MTV Europe -kanavalla esitettyyn rasismia käsitelleeseen keskustelufoorumiin.


title: HMS Spartan

text: HMS Spartan on ollut seitsemän Britannian Kuninkaallisen laivaston aluksen nimenä.


title: Ankara vastuu

text: Ankara vastuu eli objektiivinen vastuu tarkoittaa, että henkilö tai oikeushenkilö on vastuussa vahingosta, jota kukaan ei ole aiheuttanut tahallaan tai huolimattomuudellaan. Usein kyseessä on luvanvarainen toiminta, jossa on läsnä tavallista suurempi vahinkoriski. Ankaran vastuun osa on vaarantamisvastuu, joka liittyy sopimuksenulkoiseen vastuuseen. Ankaran vastuun yhteydessä vaaditaan vahingonkorvausvelvollisuuden syntymiseen, että vastuun perustana oleva toiminta on syy-yhteydessä vahinkoon.


title: Ankara vastuu

text: Ilma-, maantie-, meri- ja rautatiekuljetuksissa rahdinkuljettajan vastuu on pääsääntöisesti ankaraa vastuuta, mutta vastuuta on rajoitettu kansainvälisin sopimuksin tiettyyn rahamäärään tavaran painokiloa kohden. Yhdysvaltain useimmissa osavaltioissa on 1960-luvulta lähtien omaksuttu ankara tuotevastuu ja suuret korvaukset. Siellä syntyneiden suurten tuotevastuukustannusten ja ongelmien välttämiseksi EY:n ministerineuvosto hyväksyi 1985 tuotevastuuta koskevan direktiivin (85/374/ETY).


title: Ankara vastuu

text: Ankaraa vastuuta noudatetaan lannoitteiden, rehujen ja siementen kaupassa. Vahingonkorvausvelvollisuudesta säädetään lannoitevalmistelain (539/2006) 40. pykälässä, rehulain (86/2008) 48 §:ssä ja siemenkauppalain (728/2000) 14 §:ssä. Siemenkauppalaki koskee vain kylvösiemenen kunnostajia ja pakkaajia, mutta ei muiden siementen myyjiä. Taimiaineistolaki (1205/1994) ei sen sijaan sisällä lainkaan määräyksiä ankarasta kaupanvastuusta. Ydinlaitoksen haltija vastaa vahingoista ankaran vastuun mukaisesti ja vastuu on rajoittamaton, paitsi muualla kuin Suomessa syntyneistä vahingoista enintään 700 miljoonaa euroa (ydinvastuulaki, 484/1972, 12 ja 18 §). Ankaraa vastuuta noudatetaan myös ympäristövahinkojen korvaamisessa (ympäristövahinkolaki, 737/1994, 7 §). Niihin liittyy sellainen erityispiirre, että vahingon aiheuttajan lisäksi korvausvelvolliseksi voi joutua toiminnanharjoittajaan rinnastettava taho (7 §).


title: HMS Royal George

text: HMS Royal George on ollut kahdeksan Britannian Kuninkaallisen laivaston aluksen nimenä.


title: Aaltolevy

text: Aaltolevy on rakennuslevy, joka on tehty aaltomaiseksi, jotta saavutetaan suurempi jäykkyys. Aaltolevyt valmistetaan yleensä metallista tai muovista. Aaltolevyjä käytetään katto- ja seinärakenteissa sekä nopeasti pystytettävissä tilapäisrakennuksissa.


title: HMS Royalist

text: HMS Royalist on ollut kymmenen Britannian Kuninkaallisen laivaston aluksen nimenä.


title: Epäilty

text: Epäilty on perustelluista syistä rangaistavaan tekoon syylliseksi oletettu henkilö. Samaan esitutkintaan voi liittyä useita epäiltyjä ja heidän lukumääränsä voi muuttua esitutkinnan kuluessa. Epäilty saattaa tutkinnassa osoittautua syyttömäksi, jolloin hän lakkaa olemasta epäilty. Toisaalta todistajana kuullusta henkilöstä saattaa tulla epäilty. Esitutkinnalle on tyypillistä, että asianosaisten asema voi muuttua esitutkinnan edistyessä ja asema selkeytyy vasta siirryttäessä syyteharkintaan ja oikeudenkäyntiin. Rikoksesta ilmiannetusta ei automaattisesti tule epäiltyä, vaan asiassa pitää olla ilmiannon uskottavaksi tekeviä seikkoja. Nimetön ilmianto ei tee kenestäkään epäiltyä. Epäiltyä koskee syyttömyysolettama eli häntä pidetään syyttömänä mahdolliseen tuomioon saakka.


title: Epäilty

text: Esitutkinnan aikana epäillyllä on asianosaisen asema. Kuulusteltavalle on ennen kuulustelua ilmoitettava hänen asemansa prosessissa (epäilty vai todistaja), mistä häntä epäillään ja myös aseman muuttumisesta. Epäillyllä ei ole velvollisuutta antaa lausumaa esitutkinnassa, hänellä ei ole tunnustuspakkoa ja häntä ei rangaista, vaikka hän poikkeaisi totuudesta. Epäilty on velvollinen ilmoittamaan vain oikeat henkilötietonsa. Epäillyllä on oikeus jo esitutkinnan aikana käyttää avustajaa ja valmistella puolustustaan.


title: HMS Diadem

text: HMS Diadem on ollut viiden Britannian Kuninkaallisen laivaston aluksen nimenä.


title: Virhe (oikeustiede)

text: Virhe tarkoittaa sopimusoikeudessa tilannetta, jossa sopimukseen perustuva suoritus ei vastaa sitä, mihin suorittaja on sitoutunut. Useimmiten virhe liittyy luovutettavan esineen laatuun tai muihin ominaisuuksiin. Virhe havaitaan vertaamalla suoritusta sopimuksen luomiin velvollisuuksiin. Tavallisimmin sopimuksessa on kuvaus luovutuksen kohteesta, jolloin verrataan esinettä tai palvelua kuvaukseen. On kuitenkin olemassa laatuvaatimuksia, jotka tulee täyttää, vaikka laadusta ei ole sovittu mitään. Tällainen määräys on esimerkiksi kauppalaissa (355/1987, 17–19 §) ja kuluttajansuojalaissa (38/1978, 5 luku). Määräys koskee myös "tel quel" -ehtoa eli myymistä 'sellaisena kuin se on'.


title: Virhe (oikeustiede)

text: Oikeustieteessä erotetaan laatuvirheet, oikeudelliset virheet ja vallintavirheet toisistaan. Oikeudellinen virhe tarkoittaa, että luovutettuun esineeseen tai palveluun kohdistuu sivullisen tahon omistusoikeus tai jokin rajoitettu esineoikeus. Vallintavirhe on kyseessä silloin, kun ostaja ei voi käyttää esinettä haluamallaan tavalla viranomaisen päätöksen tai lain säännöksen vuoksi. Tuotevastuun yhteydessä käytetään käsitteitä rakennevirhe ja suunnitteluvirhe, jos virhe koskee koko tuotesarjaa, ja valmistusvirhe, jos virhe liittyy tuotesarjan johonkin tai joihinkin yksittäisiin kappaleisiin.


Maastojuoksun Suomen-mestaruuskilpailut 1944 käytiin 28. toukokuuta Vakkosalmen kisapuistossa. Järjestävänä seurana oli Sortavalan Viritys. Mukana oli ajan kovia kilpailijoita, muun muassa Viljo Heino, Taisto Mäki, Volmari Iso-Hollo ja Evert Heinström (vuoden 1943 mestari). Sotatilasta huolimatta kilpailijoita oli lähes sata.


title: Maastojuoksun Suomen-mestaruuskilpailut 1944

text: Kilpailut olivat viimeiset Sortavalassa suomalaisten järjestämät. Viritys järjesti vielä joitakin kilpailuja omissa nimissään Porissa, kunnes se sulautui Porin Tarmoon.


text: Joukkuekilpailun voitti Karhulan Katajaiset, joka voitti myös vuoden 1944 Kalevanmaljan.


title: Paul Wahl

text: Carl August Paul Wahl (30. joulukuuta 1797 Viipuri – 19. joulukuuta 1872 Viipuri) oli suomalainen Viipurissa asunut kauppaneuvos, teollisuudenharjoittaja ja laivanvarustaja. Hän perusti 1850 omaa nimeään kantaneen kauppahuoneen Paul Wahl & Co:n Viipuriin.


title: Paul Wahl

text: Wahlin vanhemmat olivat teologian kunniatohtori, konsistoriaalineuvos August Gottfried Wahl ja Auguste Marie Behaghel von Adlerskron. Viipurin saksalaisen seurakunnan kirkkoherrana toiminut August Wahl oli muuttanut Viipuriin Saksasta Weimarin Alstedtista 1780-luvulla. Nelilapsisen perheen nuorin Paul Wahl kävi Viipurissa saksalaisen piirikoulun (kreisschule) ja jonkin aikaa saksankielistä kymnaasia. Hän lopetti kuitenkin kymnaasin kesken keväällä 1813 päästyään kauppaharjoittelijaksi Hackmanin kauppahuoneeseen. Wahl oli Hackman & Co:n kauppahuoneen palveluksessa aina vuoteen 1848 saakka harjoittelijana, konttoristina ja lopuksi kauppahuoneen osakkaana. Hackmanin kauppahuoneen omistajan Johan Friedrich Hackmanin kuoltua kauppahuoneen johtoon tuli hänen leskensä Marie Hackman. Paul Wahl ystävystyi Johan Friedrich Hackman nuoremman kanssa ja vuonna 1829 hän pääsi kauppahuoneen osakkaaksi yhdessä nuoremman Hackmanin kanssa. Wahlin vastuulla olivat kauppahuoneen Itä-Suomessa sijainneiden parinkymmenen vesisahan toiminnan valvonta, tukkien hankinta sahoille sekä sahatavaran laivauksen hoitaminen Uuraan satamasta.


title: Paul Wahl

text:
Wahl hankki 1830 itselleen kauppiaanoikeudet ja alkoi pian harjoittaa myös omaa itsenäistä liiketoimintaansa. Vuonna 1834 hän osti yhdessä helsinkiläisen Erik Johan Längmanin kanssa Varkauden ruukin johon kuului myös suuri vesisaha. Wahl hankki pääoman ruukin ostoa ja kehittämistä varten kun taas Längman johti paikan paalla ruukin toimintaa. Ruukin sahaustoiminta olikin hyvin kannattavaa mutta raudantuotantoa ei saatu yrityksistä huolimatta kannattavaksi. Ruukin yhteyteen perustettiin kuitenkin konepaja ja valimo. Vuonna 1846 Wahl osti Längmanin osuuden ruukista. Laivanvarustajan uransa Wahl aloitti 1840-luvulla. Hänen aluksillaan vietiin sahatavaraa ja metallituotteita sekä tuotiin suolaa, kahvia ym. kulutushyödykkeitä.
Wahl luopui Hackmanin kauppahuoneen osakkuudesta 1848 ja pari vuotta myöhemmin 1850 hän perusti Viipuriin oman "Paul Wahl & Co" nimellä toimineen kauppahuoneen. Wahlin kauppahuone omisti Saimaan vesistön alueella kymmenen vesisahaa ja sahateollisuus sekä puutavarakauppa olikin kauppahuoneen tärkein toimiala. Kauppahuone omisti myös Varkauden ruukin sekä muutamia muita pienempiä ruukkeja Itä-Suomessa. Varkauteen perustettiin myös teräsvalssaamo, laivatelakka ja puusepäntehdas. Wahlin kauppahuone omisti myös Ummeljoen vesisahan Anjalassa Kymijoen varrella ja kun höyrysahojen perustaminen tuli luvalliseksi kauppahuone omisti alueella Heikkilän ja Hietasen höyrysahat.


title: Paul Wahl

text: Wahl kuului Viipurin kaupunginvanhimpiin ja hän oli myös Viipurin saksalaisen seurakunnan kirkonesimiehenä. Hän toimi Viipurissa Hampurin ja Bremenin konsulina sekä Ruotsin ja Norjan varakonsulina. Wahl sai kauppaneuvoksen arvon 1856.


title: Paul Wahl

text: Paul Wahl oli naimisissa kolme kertaa:


title: Paul Wahl

text: Paul Wahlin jälkeen kauppahuoneen johto jaettiin hänen kolmen poikansa kesken. Fredrik Wahl (1825–1883) hoiti Viipurissa kauppahuoneen vienti- ja tuontikauppaa, Paul Wahl nuorempi (1830–1875) johti Varkauden teollisuuslaitoksia ja Carl Wahlin (1839–1880) vastuulla olivat Kymijoen suun sahat ja sahatavaran laivaus sieltä. Wahlin pojat kuolivat kuitenkin pian Wahlin itsensä jälkeen mutta kauppahuone pysyi kuitenkin Wahlin suvun omistuksessa avoimena yhtiönä. Suvusta ei kuitenkaan löytynyt enää kyvykkäitä henkilöitä yhtiön johtotehtäviin ja kauppahuoneen omistuskin oli levinnyt suurella joukolle suvun jäseniä.


title: Paul Wahl

text: Vuonna 1909 kauppahuone muutettiin osakeyhtiöksi ja pian tämän omistajasuvun keskinäiset riidat johtivat siihen että yhtiön toiminta päättyi. A. Ahlström Oy osti Varkauden tuotantolaitokset, muut Etelä-Suomen sahat siirtyivät W. Gutzeit & Co:lle ja Viipurissa toiminut sähkökonetehdas ja sähkölaitos taas siirtyi saksalaiselle AEG:lle.


title: Suomen vahvin mies

text:
Suomen vahvin mies on vuodesta 1987 alkaen järjestetty voimamieskilpailu. Ilkka Nummisto oli edellisenä vuonna osallistunut kansainvälisiin kilpailuun ja sai siitä idean kilpailun järjestämisestä Suomessa.
Suomen vahvin mies on yksi maailman vanhimmista yhtäjaksoisesti järjestetyistä voimamieskilpailuista ja tapahtumassa on vuosien saatossa vieraillut myös legendaarisia voimailijoita kuten Bill Kazmaier ja Jón Páll Sigmarsson.
Vuodesta 2000 alkaen on yhtäjaksoisesti järjestetty myös Suomen vahvin nainen -kilpailu ja vuonna 2012 tapahtuma uudistui jälleen, kun mukaan tuli alle 105 kg sarja miehille.


title: Christine Schürrer

text: Christine Schürrer (s. 30. kesäkuuta 1976 Hannover, Länsi-Saksa) on saksalainen, joka murhasi kaksi lasta ja vahingoitti vakavasti näiden äitiä vasaralla Ruotsin Arbogassa 17. maaliskuuta 2008. Hyökkäyksen syy oli mustasukkaisuus. Schürrer oli kesällä 2006 aloittanut Kreetalla lyhyen suhteen sittemmin murhaamiensa lasten isäpuoleen, joka oli ollut saarella lomailemassa Schürrerin työskennellessä paikallisessa hostellissa.


title: Christine Schürrer

text: Schürrerin murhaamat lapset olivat nimiltään Max ja Saga Jangestig. Murhayrityksestä selvinnyt nainen on Emma Jangestig.


title: Christine Schürrer

text: Schürrer syntyi Hannoverissa. Hän asui synnyinkaupunkinsa lisäksi muuallakin Saksassa sekä Yhdysvalloissa, Ateenassa, Kreetalla ja kuukauden Turkissa. Hän opiskeli muun muassa historiaa. Ruotsiin hän matkusti ensi kertaa marraskuussa 2006. Hän olisi halunnut tavata uudelleen Kreetalla tapaamansa ruotsalaisen, mutta tämä ei onnistunut, koska ruotsalainen oli tutustunut toiseen naiseen. Schürrer pettyi syvästi ja ajautui itsemurhayrityksiin.


title: Christine Schürrer

text: Vuonna 2008 Schürrer murhasi 1- ja 3-vuotiaat lapset Arbogassa. 23-vuotias äiti loukkaantui pahoin. Lapset todettiin kuolleiksi, mutta äiti pääsi sairaalaan ja toipui lopulta. Schürrer palasi murhien jälkeen Saksaan, jossa hänet pidätettiin vielä maaliskuun aikana. Saman vuoden syksyllä hänet tuomittiin ruotsalaisessa käräjäoikeudessa elinkautiseen vankeuteen. Tuomio pysyi hovioikeudessa helmikuussa 2009. Tammikuun 2012 alussa Schürrer jätti asianajajansa kanssa korkeimpaan oikeuteen 17-sivuisen valituslupa-anomuksen. Saman vuoden helmikuussa korkein oikeus hylkäsi anomuksen.


title: Christine Schürrer

text: Aftonbladet uutisoi helmikuussa 2012, että Schürrer karkotetaan keväällä 2012 Saksaan kärsimään vankeusrangaistuksensa.


title: Harri Heliövaara

text: Harri Heliövaara (s. 4. kesäkuuta 1989 Helsinki) on suomalainen tennispelaaja. Hän voitti Australian avoimissa 2007 poikien nelinpelin. Parhaimmillaan hän on sijoittunut ATP-maailmanlistalla kaksinpelissä sijalle 194 joulukuussa 2011 ja nelinpelissä sijalle 128 heinäkuussa 2012. Kaksinpelissä Heliövaara on voittanut kahdeksan ITF Futures -turnausta ja pelannut kaksi kertaa ATP-haastajaturnauksen välierissä. Nelinpelissä hän on pelannut kymmenen kertaa ATP-haastajaturnauksen loppuottelussa, ja voittanut kaksi turnausta.


title: Harri Heliövaara

text: Heliövaara on edustanut Suomea Davis Cupissa 15 maaottelussa, joissa on voittanut 13 ottelua ja hävinnyt 16. Hän on voittanut kaksinpelissä ulkokenttien Suomen mestaruuden vuosina 2008, 2009, 2015 ja 2018 ja sisäkenttien Suomen mestaruuden 2010, 2014 ja 2016 sekä nelinpelissä ulkokenttien Suomen mestaruuden 2009.


title: Harri Heliövaara

text: Huhtikuussa 2013 Heliövaara ilmoitti lopettavansa ammattilaisuransa ja keskittyvänsä diplomi-insinööriopintoihin Aalto-yliopiston tuotantotalouden ohjelmassa. Hän ilmoitti tammikuussa 2017 palaavansa taas ammattilaiskentille.


title: Harri Heliövaara

text: Harri Heliövaaran isä Kari on metsätieteen professori ja äiti Arja hammaslääketieteen tohtori. Heliövaara aloitti tenniksen 6-vuotiaana. Hän voitti Australian avoimissa vuonna 2007 ensimmäisenä suomalaisena poikien nelinpelin skotlantilaisen Graeme Dycen kanssa. Heliövaara selviytyi parinsa Henri Kontisen kanssa marraskuussa 2007 IPP Openissa Helsingissä ATP-haastajaturnauksen loppuotteluun.


title: Harri Heliövaara

text: Heinäkuussa 2008 Heliövaara voitti ulkokenttien kaksinpelin Suomen mestaruuden loppuottelussa Lauri Kiisken. Kaksi viikkoa myöhemmin hän teki Davis Cup -debyyttinsä maaottelussa Luxemburgia vastaan. Hän hävisi kaksinpelissä Gilles Müllerille. Heinäkuun lopulla Heliövaara pelasi Henri Kontisen kanssa Tampere Openin loppuottelussa.


title: Harri Heliövaara

text: Heliövaara suoritti lukion loppuun Mäkelänrinteen lukiossa keväällä 2009. Hän uusi heinäkuussa 2009 ulkokenttien Suomen mestaruutensa kaksinpelissä voittaen finaalissa Juho Paukun. Heliövaara voitti myös nelinpelin Suomen mestaruuden Ilja Orren kanssa. Davis Cup -maaottelussa Monacoa vastaan Heliövaara hävisi Henri Kontisen kanssa nelinpelin Guillaume Couillardia ja Benjamin Balleretia vastaan. Syksyllä 2009 hän selviytyi kahdesti ITF Futures -turnauksen finaaliin.


title: Harri Heliövaara

text: Maaliskuussa 2010 Heliövaara voitti sisäkenttien kaksinpelin Suomen mestaruuden. Loppuottelussa hän voitti Lauri Kiisken. Huhtikuussa hän saavutti ensimmäisen ITF Futures -turnausvoittonsa Seogwipossa. Davis Cup -maaottelussa Etelä-Afrikkaa vastaan hän hävisi kaksinpelinsä Izak van der Merweä vastaan sekä ratkaisevan nelinpelin Jarkko Niemisen kanssa. Kesäkuun alussa Heliövaara saavutti toisen ITF Futures -turnausvoiton Wuhanissa.


title: Harri Heliövaara

text: Heliövaara aloitti yhteistyön ruotsalaisen Johan Landsbergin kanssa vuoden 2011 vaihteessa. Hän sai uudelta valmentajaltaan apua henkisen puolen kehittämiseen. Tammikuun lopulla Heliövaara voitti kolmannen ITF Futures -turnauksensa Sheffieldissä ja toukokuussa neljännen Andižanissa. Elo-syyskuussa hän selviytyi Bangkokin ATP-haastajaturnauksen välieriin voitettuaan muun muassa Rainer Schüttlerin. Välierissä hän hävisi Cedrik-Marcel Stebelle. Seuraavalla viikolla Shanghain ATP-haastajaturnauksessa Heliövaara voitti avauskierroksella Lu Yen-hsun, mutta hävisi puolivälierissä Jürgen Zoppille. Syyskuun loppupuolella Heliövaara voitti Denis Moltšanovin kanssa ATP-haastajaturnauksen nelinpelin Taškentissa. Lokakuussa hän voitti ITF Futures -turnauksen Jakartassa. Marraskuussa Heliövaara pääsi välieriin Charlottesvillen ATP-haastajaturnauksessa. Turnauksen toisella kierroksella hän voitti maailmanlistan sijalla 122 olleen Rik de Voestin. Välierässä hän hävisi Jesse Levinelle luvuin 5–7, 0–6.


title: Harri Heliövaara

text: Heliövaara osallistui tammikuussa 2012 Australian avointen karsintoihin häviten ensimmäisellä kierroksella Javier Martílle. Toukokuussa Heliövaara pelasi Ranskan avointen karsinnoissa, mutta hävisi ensimmäisellä karsintakierroksella belgialaiselle Maxime Authomille luvuin 1–6, 1–6. Wimbledonissa Heliövaara voitti karsintojen ensimmäisellä kierroksella Júlio Silvan, mutta hävisi toisella kierroksella Erik Chvojkalle. Heliövaara pelasi ATP-turnauksen pääsarjassa ensimmäisen kerran Båstadin nelinpeliturnauksessa heinäkuussa 2012 yhdessä Jarkko Niemisen kanssa. Elokuussa Heliövaara osallistui Yhdysvaltain avointen karsintoihin ja hävisi karsintojen ensimmäisellä kierroksella Tim Smyczekille.


title: Harri Heliövaara

text: Lokakuussa Heliövaara kärsi ylikunnosta, eikä pelannut ollenkaan. Marraskuussa 2012 ollessaan maailmanlistan sijalla 449, hän kertoi tekevänsä kaikkensa noustakseen vuonna 2013 maailmanlistalla sadan parhaan joukkoon. Hän ei kuitenkaan siinä onnistunut, vaan ilmoitti huhtikuussa 2013 lopettavansa uransa ja keskittyvänsä diplomi-insinööriopintoihin Aalto-yliopiston tuotantotalouden ohjelmassa.


title: Harri Heliövaara

text: Lopetettuaan ammattilaisuransa Heliövaara valittiin Suomen Tennisliiton hallintokoordinaattoriksi lokakuusta 2013 alkaen. Heinäkuussa 2014 Heliövaara osallistui Tampere Openiin, mutta sanoi pelaavansa nykyään vain omaksi ilokseen. Joulukuussa 2014 Heliövaara voitti sisäkenttien Suomen mestaruuden kaksinpelissä. Kesäkuussa 2015 Heliövaara voitti ulkokenttien SM-kultaa, eikä osannut sanoa paluusta takaisin ammattilaiskentille. Universiadeissa Heliövaara eteni kolmannelle kierrokselle, jossa hävisi Chung Hyeonille. Hän osallistui jälleen Tampere Openiin, jossa eteni Patrik Niklas-Salmisen kanssa nelinpelin loppuotteluun. Heliövaara valittiin Suomen Tennisliiton hallitukseen vuodeksi 2016. Hän edusti Suomea myös Davis Cupissa kolmen vuoden tauon jälkeen. Loppuvuodesta 2016 Heliövaara voitti sisäkenttien Suomen mestaruuden kaksinpelissä.


title: Harri Heliövaara

text: Tammikuussa 2017 Heliövaara ilmoitti palaavansa ammattilaiskentille neljän vuoden tauon jälkeen. Ensin hän kertoi pelaavansa Davis Cupissa helmikuussa, ja suunnata sen jälkeen ammattilaiskisoihin. Syyskuussa hän saavutti paluun jälkeen ensimmäisen nelinpelin turnausvoittonsa ITF Futures -turnauksessa. Lokakuussa hän voitti Tarton Futures-turnauksessa sekä kaksin- että nelinpelin. Marraskuussa hän voitti Tallinnan Futures-nelinpelin.


title: Harri Heliövaara

text: Helmi-maaliskuussa 2018 hän voitti sekä Loughboroughin että Ramat HaSharonin Futures-turnausten kaksin- että nelinpelit. Toukokuussa hän voitti Patrik Niklas-Salmisen kanssa Futures-turnauksen nelinpelit Wuhanissa ja Luanissa. Kesä-heinäkuun vaihteessa Heliövaara voitti kaksinpelissä ulkokenttien Suomen mestaruuden. Heinäkuussa Heliövaara saavutti uransa toisen Challenger-turnausvoiton, kun hän ja Sveitsin Henri Laaksonen voittivat Båstadin turnauksen. Välierissä he voittivat nelinpelin maailmanlistan sijalla 37 olleen Horacio Zeballosin ja sijalla 41 olleen Julio Peraltan. Loppuottelussa he päihittivät parin Zdeněk Kolář ja Gonçalo Oliveira. Syyskuussa Heliövaara ja Niklas-Salminen voittivat Schlierenin ITF-turnauksen nelinpelin. Lokakuussa Heliövaara ja Laaksonen etenivät loppuotteluun Fairfieldin haastajaturnauksessa.


title: Harri Heliövaara

text: Oikeakätinen Heliövaara pelaa kahden käden rystyllä. Hänen fysiikkavalmentajanaan toimii Erik Piispa. Heliövaaran lajivalmentajana toimi vuodenvaihteesta 2011 heinäkuuhun 2012 Johan Landsberg. Aikaisemmin häntä valmensivat HVS-Tenniksen Olli Leppänen ja Saku Siivonen. Syksystä 2012 lähtien Heliövaaraa valmensi saksalaisen tennisakatemian, "Break Point Basen", valmentaja Burghard Riehemann.


title: Anders Eklund (rikollinen)

text: Per Anders Eklund (s. 6. elokuuta 1965) on ruotsalainen elinkautista vankeusrangaistusta suorittava rikollinen. Hän työskenteli oman kalustonsa kuorma-autoilijana jakeluliikenteessä ja ajoi myös Ruotsin rajojen ulkopuolella. Hän omisti myös asuntoauton.


title: Anders Eklund (rikollinen)

text: 10-vuotias Engla Juncosa Höglund katosi 5. huhtikuuta 2008 Stjärnsundissa Taalainmaalla hänen pyöräillessään koulusta kotiin. Paikallinen asukas oli sattunut valokuvaamaan tyttöä sekä paikalla ollutta miestä, ja Eklund pidätettiin tytön kidnappauksesta epäiltynä. Hän tunnusti raiskanneensa ja kuristaneensa tytön. Tapaus sai osakseen poikkeuksellisen laajaa julkisuutta; Höglundin hautajaiset 10. toukokuuta jopa näytettiin SVT1:llä. Eklund jäi samalla kiinni myös aiemmasta, hämäräksi jääneestä rikoksesta: hän oli raiskannut ja murhannut 31-vuotiaan Pernilla Hellgrenin Falunissa vuonna 2000. Alkujaan Eklund tosin väitti Hellgrenin olleen suostuvainen seksiin. Hän myös sanoi, että Hellgrenin ei ollut tarkoitus kuolla. Hän pyysi anteeksiantoa ja ilmoitti, että oli olemassa ”kiltti Anders ja paha Anders”.


title: Anders Eklund (rikollinen)

text: Eklund oli eräässä valokuvassa lähes suorassa kontaktissa surmaamaansa Engla Höglundiin. Eklundilla on pitkä rikostausta. Hänen hallustaan löydettiin lapsipornoa.


title: Anders Eklund (rikollinen)

text: Eklundia on epäilty myös 16-vuotiaan Malin Olssonin murhasta. Olsson löydettiin riisuttuna ja kuristettuna Göteborgissa vuonna 1994.


title: Anders Eklund (rikollinen)

text: Poliisiin kohdistettiin tapauksen yhteydessä kritiikkiä, koska se oli jo ennen vuoden 2008 pidätystä saanut vihjeitä Eklundin suuntaan vuonna 2000 tapahtuneesta selvittämättömästä henkirikoksesta.


title: Anders Eklund (rikollinen)

text: Eklund tuomittiin 6. lokakuuta 2008 elinkautiseen vankeuteen. Oikeudenkäynti tapahtui turvasalissa. Eklundiin oli kohdistettu uhkailua ennen oikeudenkäyntiä.


title: Anders Eklund (rikollinen)

text: Vuonna 2014 poliisi alkoi selvittää, oliko Eklundilla osuutta Sävsjössä heinäkuussa 1997 tapahtuneeseen kuusivuotiaan tytön katoamistapaukseen.


title: Anders Eklund (rikollinen)

text: Viranomaiset Suomessa kiinnostuivat Eklundin mahdollisista liikkeistä Suomessa ja alkoivat selvittää, oliko hänellä jotain tekemistä Tampereelta vuonna 1999 kadonneen Raisa Räisäsen tapauksen kanssa. Myös mahdollista osuutta Piia Ristikankareen katoamiseen selvitettiin. Ristikankare katosi Piikkiössä lokakuussa 1988.


title: Anders Eklund (rikollinen)

text: Eklund on erään perheystävän mukaan normaalisti mukava, mutta muuttuu kummalliseksi juodessaan.


title: Anders Eklund (rikollinen)

text: Eklundin yläasteajan suomalaisen rinnakkaisluokkalaisen mukaan Eklund oli hiljainen ja erakkomainen. Hän oli kiinnostunut kuorma-autoista ja muista autoista, mutta tyttöjen kanssa kommunikointi ei sujunut.


title: Kilpisjärven pamaus

text: Kilpisjärven pamaus tarkoittaa suomalaisten jääkärien ensimmäisen maailmansodan aikana tekemää venäläisen sotatarvikevaraston räjäytystä Kilpisjärven Siilastuvalla kesäkuussa 1916.


title: Kilpisjärven pamaus

text: Saksasta Ruotsin kautta tullut neljän jääkärin joukko räjäytti Siilastuvan majatalon läheisyyteen sijoitetun sotatarvikevaraston 6. kesäkuuta 1916. Varastossa oli kaikkiaan 150 tonnia muiden ympärysvaltojen Venäjän keisarikunnalle toimittamaa sotamateriaalia. Tarvikkeet oli tuotu sinne välivarastoon maitse hevos- ja porokyydillä Norjan Skibotnista; ne olivat matkalla Tornioon ja edelleen venäläisille joukoille.


title: Kilpisjärven pamaus

text: Neljän jääkärin ryhmä, johon kuuluivat Juho Heiskanen, Immo Relander, Vilho Suvirinne ja Oiva Willamo, lähti Lockstedtin leiriltä Saksasta toukokuun alussa 1916. He saapuivat junalla Ruotsin puolen Matarenkiin ja jatkoivat sieltä jalkaisin erämaan halki kohti Kilpisjärveä. Jääkärit saapuivat Kilpisjärvelle 5. kesäkuuta ja ylittivät kävellen vielä jäässä olleen järven. Siilastuvan majatalossa he kertoivat sotatarvikevaraston päällikkönä toimineelle suomalaiselle merikapteeni Johan Stenbergille olevansa matkalla Norjaan kalastamaan ja pyysivät yösijaa.


title: Kilpisjärven pamaus

text: Seuraavana aamuna jääkärit lähtivät kävellen kohti Norjan rajaa, mutta jäivät läheisen tunturiharjanteen taakse tarkkailemaan varastoalueen tapahtumia. Noin kello 20 varastopäällikkö ja yksi vartiomies lähtivät kävellen kohti Norjan rajaa, ja pian tämän jälkeen jääkärit suuntasivat varastoalueelle. Siellä oli paikalla vain muutamia suomalaisia vartiomiehiä ja työmiehiä, jotka eivät ryhtyneet vastarintaan. Jääkäri Suvirinne jäi Norjaan vievän tien varteen tarkkailemaan varaston päällikön mahdollista paluuta sillä aikaa, kun jääkärit Heiskanen ja Relander asettivat räjähdyspanoksia tarvikekasoihin.